open-index/open-wikipedia-markdown huggingface dataset:
തഡോബ ദേശീയോദ്യാനം

മഹാരാഷ്ട്ര സംസ്ഥാനത്തിലെ ചന്ദ്രാപൂർ ജില്ലയിലാണ് **തഡോബ ദേശീയോദ്യാനം** സ്ഥിതി ചെയ്യുന്നത്. ഈ പ്രദേശത്ത് ജീവിക്കുന്ന ഒരു ആദിവാസി വർഗ്ഗം ആരാധിക്കുന്ന *തഡു* എന്ന ദൈവത്തിന്റെ പേരിൽ നിന്നാണ് തഡോബ എന്ന പേരിന്റെ ഉദ്ഭവം. 1955-ലാണ് ഇത് രൂപീകൃതമായത്.

## ഭൂപ്രകൃതി
117 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. ഉദ്യാനത്തിന്റെ നടുവിലായി തഡോബ തടാകം സ്ഥിതി ചെയ്യുന്നു. ഇലപൊഴിയും വനങ്ങളാണ് ഇവിടെയുള്ളത്. തേക്ക്, തെണ്ടു, ഭേര, കലം, മോഹ്വ എന്നീ വൃക്ഷങ്ങൾ ഇവിടെ ധാരാളമായി വളരുന്നു. 

## ജന്തുജാലങ്ങൾ
പുള്ളിമാൻ, കാട്ടുപോത്ത്, നീലക്കാള, കഴുതപ്പുലി, കടുവ, പുള്ളിപ്പുലി, മുതല, പറക്കും അണ്ണാൻ തുടങ്ങിയ മൃഗങ്ങൾ ഇവിടെ അധിവസിക്കുന്നു. ലൈയുക്സ് എന്ന ചിലന്തിയെ ഇവിടെ ധാരാളമായി കാണാം. വിവിധയിനം പരുന്തുകൾ ഉൾപ്പെടെ 180-ലധികം ഇനങ്ങളില്പ്പെട്ട പക്ഷികളും ഇവിടെയുണ്ട്

വിഭാഗം:മഹാരാഷ്ട്രയിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
കേരള സാഹിത്യ അക്കാദമി പുരസ്കാരം 2008

കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2008-ലെ കേരള സാഹിത്യ അക്കാദമി അവാർഡുകൾ പ്രഖ്യാപിച്ചു. 2009 ഏപ്രിൽ 18-ന്‌ കേരള സാഹിത്യ അക്കാദമി സെക്രട്ടറി എം.മുകുന്ദനാണ്‌ അവാർഡുകൾ പ്രഖ്യാപിച്ചത്. കവിതയ്‌ക്ക്‌ ഏഴാച്ചേരി രാമചന്ദ്രനും, നോവലിന്‌ പി.എ. ഉത്തമനുമാണ്‌ അവാർഡ്‌. *ചാവലി* എന്ന നോവലാണ്‌ ഉത്തമനെ അവാർഡിന്‌ അർഹനാക്കിയത്‌. ചെറുകഥയ്‌ക്കുള്ള അവാർഡ്‌ സന്തോഷ്‌ ഏച്ചിക്കാനത്തിന്റെ *കൊമാല*യ്‌ക്ക്‌ ലഭിച്ചു.

## മറ്റു പുരസ്കാരങ്ങൾ
*നാടകം- ജയപ്രകാശ്‌ കുളൂർ - *ജയപ്രകാശ് കുളൂരിന്റെ 18 നാടകങ്ങൾ*
*ആത്മകഥ- ഡോ.പി.കെ.വാര്യർ - *സ്മൃതിപർവം*
*വിവർത്തനം- ഡോ.മുത്തുലക്ഷ്‌മി - *ചരകപൈതൃകം*
*വൈജ്ഞാനിക സാഹിത്യം- പി.കെ. പോക്കർ - *സ്വത്വ രാഷ്ട്രീയം*
*ബാലസാഹിത്യം- പ്രൊഫ.കെ. പാപ്പുട്ടി - *ചിരുതക്കുട്ടിയും മാഷും*
*യാത്രാവിവരണം- ഇയ്യങ്കോട് ശ്രീധരൻ - *കിംഗ്ലിയറിന്റെ യൂറോപ്യൻ സഞ്ചാരപഥങ്ങൾ*
*ഹാസ്യസാഹിത്യം- കെ.എൽ. മോഹനവർമ്മ - *കറിയാച്ചന്റെ ലോകം*
*സാഹിത്യ വിമർശം - ഡോ.രാജകൃഷ്‌ണൻ - *മറുകര കാത്തുനിന്നപ്പോൾ*‍ 
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം
റാണിഖേത്

ഉത്തരാഖണ്ഡ് സംസ്ഥാനത്തിലെ ഒരു കന്റോൺ‌മെന്റ് പട്ടണവും മലമ്പ്രദേശവുമാണ് **റാണിഖേത്** . ഇന്ത്യൻ സൈനിക ശക്തിയുടെ കുമാവോൺ റെജിമെന്റ്, നാഗ് റെജിമെന്റ് എന്നിവയുടെ ആസ്ഥാനം ഇവിടെയാണ്. 

പടിഞ്ഞാറൻ ഹിമാലയ നിരകളോട് ചേർന്ന് കിടക്കുന്ന ഈ പട്ടണം സമുദ്രനിരപ്പിൽ നിന്ന് 1869 മീ ഉയരത്തിലാണ്. 

## ഭൂമിശാസ്ത്രം
റാണിഖേത് സ്ഥിതി ചെയ്യുന്നത്  അക്ഷാംശരേഖാംശത്തിലാണ്.   ശരാശരി ഉയരം .

## കാലാവസ്ഥ
തണുപ്പുകാലത്ത് കഠിനതണുപ്പും, വേനൽക്കാലത്ത് അധികം ചൂടില്ലാ‍ത്ത നല്ല കാ‍ാലാവസ്ഥയുമാണ്. ഒക്ടോബർ മുതൽ മാർച്ച് മാസം വരെ വളരെ നല്ല കാലാവസ്ഥയാണ്. 

## സ്ഥിതിവിവരക്കണക്കുകൾ
2001 ലെ സെൻസ്സസ്സ് പ്രകാരം ഇവിടുത്തെ ജനസംഖ്യ 19,049 ആണ്. പുരുഷ ശതമാന്ം 61%വും,  സ്ത്രീ ശതമാനം 39%. ഉം ഉള്ള ഇവിടുത്തെ ശരാശരി സാക്ഷരത് നിരക്ക് 83% ശതമാനമാണ്. 
ഇവിടെ സാധാരണ സംസാരിക്കുന്ന ഭാഷകൾ, ഇംഗ്ലീഷ്, ഹിന്ദി, കുമാവോണി എന്നിവയാണ്. 

## എത്തിച്ചേരാൻ
ഡെൽഹിയിൽ നിന്ന് 279 കി.മി ദൂരത്തിലാണ് റാണിഖേത് സ്ഥിതി ചെയ്യുന്നത് . റോഡ്, റെയിൽ ഗതാഗതം മുഖേന ബന്ധിപ്പിച്ചിരിക്കുന്നു. 
ഏറ്റവും അടുത്ത് റെയിൽ‌വേ സ്റ്റേഷൻ കാട്‌ഗോതാം റാണിഖേതിൽ നിന്ന് 80 കി.മി ദൂരത്തിലാണ്. 
ഇവിടെ നിന്ന് അടുത്ത് മലമ്പ്രദേശങ്ങൾ അൽമോറ 50 കിമി, നൈനിത്താൾ - 60 കി.മി എന്നിവയാണ്. 

## അവലംബം

## പുറത്തേക്കുള്ള കണ്ണികൾ
* Ranikhet Cantonment Board Official website 
* Ranikhet on wikimapia

വർഗ്ഗം:ഇന്ത്യയിലെ മലമ്പ്രദേശങ്ങൾ
2009 ഇന്ത്യൻ പ്രീമിയർ ലീഗ്

**2009 ഇന്ത്യൻ പ്രീമിയർ ലീഗ്** അഥവാ **ഐ.പി.എൽ. 2009**, ബി.സി.സി.ഐ . 2007-ൽ സൃഷ്ടിച്ച ട്വെന്റി20 ക്രിക്കറ്റ് ലീഗായ ഇന്ത്യൻ പ്രീമിയർ ലീഗിന്റെ രണ്ടാമത്തെ സീസണാണ്.2009 ഏപ്രിൽ 18 മുതൽ മേയ് 24 വരെ ദക്ഷിണാഫ്രിക്കയിലാണ് മത്സരങ്ങൾ നടന്നത്. ലോകകപ്പിന് പിന്നിലായി ക്രിക്കറ്റ് ലോകത്തിൽ നടക്കുന്ന ഏറ്റവും വലിയ ടൂർണമെന്റാകും ഇതെന്നാണ് പ്രതീക്ഷിക്കപ്പെടുന്നത് . ഇന്ത്യയിൽ മാത്രമായി 20 കോടി ടെലിവിഷൻ പ്രേക്ഷകർ ഇതിനുണ്ടാകുമെന്ന് കണക്കാക്കപ്പെടുന്നു.

ഇസ്ലാമിക തീവ്രവാദികൾ ഈ മത്സരത്തെ ലക്ഷ്യമിടുന്നതായി വാർത്തകൾ ഉണ്ടായിരുന്നു. 2009-ൽ ഇന്ത്യയിൽ നടക്കുന്ന പൊതുതെരഞ്ഞെടുപ്പുമായി ഐ.പി.എൽ രണ്ടാം സീസണിന്റെ സമയക്രമവുമായി പങ്കുവെക്കുന്നതിനാൽ ഇന്ത്യൻ കേന്ദ്ര ഗവൺമെന്റ് ഐ.പി.എൽ മത്സരങ്ങൾക്ക് കേന്ദ്ര ഗവണ്മെന്റിന്റെ സുരക്ഷ നൽകുന്നതിൽ പരിമിതികൾ ഉണ്ടെന്ന് ബി.സി.സി.ഐ യെ അറിയിച്ചു. ഇതിന്റെ ഫലമായി ഐ.പി.എല്ലിന്റെ രണ്ടാം സീസൺ ഇന്ത്യക്ക് പുറത്താണ്‌ നടത്തുകയെന്ന് ബി.സി.സി.ഐ. അറിയിച്ചു. 2009 മാർച്ച് 24-ന്‌ ഐ.പിൽ.എല്ലിന്റെ രണ്ടാം സീസൺ മത്സരങ്ങൾ ദക്ഷിണാഫ്രിക്കയിലാണ്‌ നടക്കുകയെന്ന് ബി.സി.സി.ഐ. ഔദ്യോഗികമായി അറിയിച്ചു.

## വേദികൾ




## ടീമുകൾ

:Top 2 teams qualify for the T20 Champions League.

## ലീഗ് മത്സരഫലങ്ങൾ

## മത്സര ഫലങ്ങൾ
### ഗ്രൂപ്പ് സ്റ്റേജ്

### നോക്ക് ഔട്ട് സ്റ്റേജ്

## മത്സരക്രമം
----

----

----

----

----

----

----

----

----

----

----

----

----

----

----

----

----

----
----
----
----

----
----
----
----
----
----
----

----

----
----
----
----
----

----
----
----

----

----
----

----
----

## സെമി ഫൈനൽ

----

## ഫൈനൽ

***സമയക്രമം എല്ലാം ഇന്ത്യൻ സ്റ്റാൻ‌ഡേർഡ് സമയം ആണ്. ([[UTC]]+5:30). സൌത്ത് ആഫ്രിക്കൻ സമയം ഇന്ത്യൻ സമയത്തിൽ നിന്ന് 3.5 മണിക്കൂർ പിന്നിലാണ്.***

## സ്ഥിതി വിവര കണക്കുകൾ
### ബാറ്റിംഗ്
#### കൂടുതൽ റൺസ്

: **Bold** indicates a player whose team is still active in the competition.
: **Note: Stats correct as of [[Delhi Dare Devils]] v [[Deccan Chargers]] [[#match57]]**
:Full Table on Cricinfo

#### മികച്ച ബാറ്റിംഗ് ശരാശരി
:Minimum runs - 150

: **Bold** indicates a player whose team is still active in the competition.
: **Note: Stats correct as of [[Chennai Super Kings]] v [[Royal Challengers Bangalore]] [[#match58]]**
:Full Table on Cricinfo

### ബൗളിംഗ്
#### കൂടുതൽ വിക്കറ്റുകൾ

: **Bold** indicates a player whose team is still active in the competition.
: **Note: Stats correct as of [[Chennai Super Kings]] v [[Kolkata Knight Riders]] [[#match51]]**
:Full Table on cricinfo
:**Note**: Economy rate acts as a tie-breaker if players are level for most wickets.

#### മികച്ച ബൗളിംഗ് ശരാശരി
:Minimum 20 overs bowled

: **Bold** indicates a player whose team is still active in the competition.
: **Note: Stats correct as of [[Chennai Super Kings]] v [[Kolkata Knight Riders]] [[#match51]]**
:Full Economy Table on cricinfo

## അവലംബം
അന്താരാഷ്ട്ര സാക്ഷരതാദിനം

സെപ്റ്റംബർ 8-നാണ് അന്താരാഷ്ട്ര സാക്ഷരതാദിനമായി ആചരിച്ചുപോരുന്നത്.1965 ൽ ടെഹ്‌റാനിൽ ചേർന്ന യുനെസ്‌കൊ അംഗരാജ്യങ്ങളിലെ വിദ്യാഭ്യാസമന്ത്രിമാരുടെ സമ്മേളനമാണ് നിരക്ഷരതാനിർമാർജ്ജനയജ്ഞം തുടങ്ങാൻ ആഹ്വാനംചെയ്തത്. നിരക്ഷരരെ വിദ്യാഭ്യാസം ചെയ്യിക്കേണ്ടതിന്റെ പ്രാധാന്യം ബോധ്യപ്പെടുത്താനാണ് ഈ ദിനാചരണം നടത്തുന്നത്. ലോകത്ത് ഒരു നിരക്ഷരനെങ്കിലും ശേഷിക്കുന്നതുവരെ ഈ ദിനം കൊണ്ടാടണമെന്ന് യുനെസ്‌കോ നിർദ്ദേശിച്ചു. 
## ലക്ഷ്യം
സാക്ഷരതാപ്രവർത്തനങ്ങളിൽ പൊതുജനതാല്പര്യവും പിന്തുണയും സംഘടിപ്പിക്കുക.
## ചരിത്രം
1965-ൽ ഇറാനിൽ നിരക്ഷരതാനിർമ്മാർജ്ജനത്തെ സംബന്ധിച്ച് ലോകസമ്മേളനം നടന്നു. വിദ്യാഭ്യാസമന്ത്രിമാർ പങ്കെടുത്ത ഈ സമ്മേളനം അത് തുടങ്ങിയ സെപ്റ്റംബർ 8, അന്താരാഷ്ട്ര സാക്ഷരതാദിനമായി ആചരിക്കാൻ ശുപാർശ ചെയ്തു. 1966 മുതൽ യുനെസ്കോയുടെ അംഗീകാരം ലഭിച്ചു.  ഫോക് സ്‌കൂളിന്റെ സ്ഥാപകൻ ഗ്രുണ്ട് വിഗ്ഗിന്റെ ജന്മദിനമാണ് ലോകസാക്ഷരതാദിനമായി തിരഞ്ഞെടുത്തത്. 
## അവലംബം

## പുറം കണ്ണികൾ
*
*UNESCO's Literacy Portal 
*UNESCO Effective Literacy Practice Database
വർഗ്ഗം:വിശേഷദിനങ്ങൾ
വർഗ്ഗം:സെപ്റ്റംബർ 8
വർഗ്ഗം:സാക്ഷരത
ബോർഡ് ഓഫ് കണ്ട്രോൾ ഫോർ ക്രിക്കറ്റ് ഇൻ ഇന്ത്യ

ഇന്ത്യയിലെ ഔദ്യോഗിക ക്രിക്കറ്റ്  നയിക്കുന്ന ഭരണസ്ഥാപനമാണ്  മുംബൈ ആസ്ഥാനമായി പ്രവർത്തിക്കുന്ന  **ബി.സി.സി.ഐ** എന്നറിയപ്പെടുന്ന **ബോർഡ് ഓഫ് കണ്ട്രോൾ ഫോർ ക്രിക്കറ്റ് ഇൻ ഇന്ത്യ**. 1928 ഡിസംബർ ലാണ് ഇത് രൂപപ്പെട്ടത്. 
അന്താരാഷ്ട്ര ക്രിക്കറ്റ് നിയന്ത്രിക്കുന്ന അന്താരാഷ്ട്ര ക്രിക്കറ്റ് കൌൺസിലിൽ ബി.സി.സി.ഐ അംഗമാണ്. 

## അംഗത്വം
ഇന്ത്യയിലെ അഞ്ചു മേഖലകളിൽ നിന്നായി  27 സംസ്ഥാന അസ്സോസിയേഷനുകൾ ബി.സി.സി.ഐ യിൽ അംഗങ്ങളാണ്. നോർത്ത്, സൌത്ത്, ഈസ്റ്റ്, വെസ്റ്റ്, സെണ്ട്രൽ എന്നിവയാണ് ഈ മേഖലകൾ. 

## ദേശീയ ക്രിക്കറ്റ്
താഴെ പറയുന്ന ദേശീയ ക്രിക്കറ്റ് ബി.സി.സി.ഐ നടത്തിവരുന്നു. 

* രഞ്ജി ട്രോഫി
* ഇറാനി ട്രോഫി
* ദുലീപ് ട്രോഫി
* ദിയോദാർ ട്രോഫി
* NKP സാല്വ് ചലഞ്ചർ ട്രോഫി

## അവലംബം

## ഇത് കൂടി കാണുക

* ഇന്ത്യൻ ദേശീയ ക്രിക്കറ്റ് ടീം
* Indian Cricket League
* ഇന്ത്യൻ പ്രീമിയർ ലീഗ്
* 2009 ഇന്ത്യൻ പ്രീമിയർ ലീഗ്

## പുറത്തേക്കുള്ള കണ്ണികൾ
* Official Website

## ഉറവിടം
*  Ministry of Youth Affairs & Sports India  

വർഗ്ഗം:Sports governing bodies in India
വർഗ്ഗം:ഇന്ത്യയിലെ ക്രിക്കറ്റ് അധികാര സ്ഥാപനങ്ങൾ
വർഗ്ഗം:ഇന്ത്യയിലെ കായികസംഘടനകൾ
വർഗ്ഗം:ക്രിക്കറ്റ് സംഘടനകൾ
വർഗ്ഗം:ഇന്ത്യൻ ക്രിക്കറ്റ്
വർഗ്ഗം:1928-ൽ ഇന്ത്യയിൽ ആരംഭിച്ച സ്ഥാപനങ്ങൾ
പഞ്ചഗണി

മഹാരാഷ്ട്രയിലെ സതാര ജില്ലയിലെ ഒരു പട്ടണമാണ് **പഞ്ചഗണി** (മറാത്തി: पांचगणी). 

## ഭൂമിശാസ്ത്രം
പഞ്ചഗണി സ്ഥിതി ചെയ്യുന്നത്  അക്ഷാംശരേഖാംശത്തിലാണ്..  സമുദ്രനിരപ്പിൽ നിന്ന് ശരാശരി ഉയരം 1293&nbsp;meters (4242&nbsp;feet) ആണ്. പഞ്ചഗണിക്ക് ചുറ്റും സഹ്യാദ്രിയുടെ  അഞ്ച് മലകൾ സ്ഥിതി ചെയ്യുന്നു . കൂടാതെ കൃഷ്ണ നദി ഇതിന് സമീപത്തു കൂടി ഒഴുകുന്നു. 

പഞ്ചഗണി മുംബൈ, പൂനെ, മഹബലേശ്വർ എന്നിവടങ്ങളിൽ നിന്ന് 285 km, 100km and 18 km എന്നിങ്ങനെ ദൂരത്തിൽ സ്ഥിതി ചെയ്യുന്നു. 
തണുപ്പ് കാലത്ത് ഇവിടുത്തെ താപനില ശരാശരി  12C ഉം, വേനൽക്കാലത്ത് ശരാശരി  34C ഉം ആണ് 

[right|250px|thumb|View from [Panchgani, Maharashtra]]

## സ്ഥിതിവിവരക്കണക്കുകൾ
2001 ലെ സെൻസസ്സ് പ്രകാരം ഇവിടുത്തെ ജനസംഖ്യ , 13,280 ആണ്. ഇതിൽ 57% പുരുഷന്മാരും 43% സ്ത്രീകളും ആണ്. 82% സാക്ഷരത നിരക്കുള്ള ഇവിടെ 9% ജനസങ്ഖ്യ 6 വയസ്സിനു താഴെയാണ്.

## പ്രധാന ആകർഷണങ്ങൾ

**സിഡ്നി പോയന്റ്**: കൃഷ്ണ താഴ്വരയെ അഭിമുഖീകരിച്ച് നിൽക്കുന്ന് ഒരു കുന്നാണ് ഇത്. ഇവിടെ നിന്നാൽ ദോം ഡാം കാണാം. 

**ടേബിൾ ലാന്റ് **: 

**പാർസി പോയന്റ്**:

**ഡെവിൾസ് കിച്ചൻ**:

## പുറത്തേക്കുള്ള കണ്ണികൾ

* Experience driving on the streets of Panchgani

## അവലംബം


വർഗ്ഗം:ഇന്ത്യയിലെ മലമ്പ്രദേശങ്ങൾ
പിത്തോഡഗഡ്

right|220px|thumb|Himalyan view from Pithoragarh
ഇന്ത്യയിലെ ഉത്തരാഖണ്ഡ് ജില്ലയിലെ ഒരു പട്ടണമാണ് **പിത്തോഡഗഡ്** (ദേവനാഗിരി: पिथौरागढ़). ആദ്യകാലത്ത് ഈ സ്ഥലം അൽമോറ ജില്ലയുടെ ഭാഗമായിരുന്നു എങ്കിലും 1962 ൽ ഇതിനെ വേർപെടുത്തി. 

## ഭൂമിശാസ്ത്രം

പിത്തോഡഗഡ് സ്ഥിതി ചെയ്യുന്നത്  അക്ഷാംശരേഖാംശത്തിലാണ്. ശരാശരി ഉയരം സമുദ്രനിരപ്പിൽ നിന്ന് 1,514&nbsp;metres (4,967&nbsp;feet). ആണ്. 

## അവലംബം

## പുറത്തേക്കുള്ള കണ്ണികൾ

* Kashmir of uttarakhand:Pithoragarh (mera pahad)

* Pithoragarh, Official website 
* Pithoragarh at **.

വർഗ്ഗം:ഇന്ത്യയിലെ മലമ്പ്രദേശങ്ങൾ
പീരുമേട്

thumb|right|220px|പീരുമേട് ഒരു ദൃശ്യം
ലഘുചിത്രം|പീർ മുഹമ്മദ് വലിയുല്ലാഹ് ഖബറിടം '
ലഘുചിത്രം|പീരുമേടിലെ പുൽമേടുകൾ
കേരളത്തിലെ ഇടുക്കി ജില്ലയിലെ തേക്കടിയിലേക്കുള്ള വഴിയിലെ ഒരു ചെറിയ മലമ്പ്രദേശ പട്ടണമാണ് **പീരുമേട്**. സമുദ്ര നിരപ്പിൽ നിന്ന് 915 മീ ഉയരത്തിൽ സ്ഥിതി ചെയ്യുന്ന ഈ സ്ഥലം സുഖകരമായ കാലാവസ്ഥ, പ്രകൃതി മനോഹാരിത എന്നിവയ്ക്ക് പ്രസിദ്ധമാണ്‌. കോട്ടയം-കുമിളി റോഡിൽ (ഇപ്പോൾ കൊല്ലം -തേനി ദേശീയ പാത) കോട്ടയത്തു നിന്നും  ഏകദേശം 75 കി.മി. ദൂരത്തിലാണ് ഈ പ്രദേശം സ്ഥിതിചെയ്യുന്നത്.

## ചരിത്രം

പീരുമേടിന്റെ പഴയ പേര് അഴുത എന്നായിരുന്നു.  പീരുമേട് തിരുവിതാംകൂർ  രാ‍ജാവിന്റെ വേനൽക്കാല വാസസ്ഥലമായിരുന്നു. വേനൽക്കാല വസതിയായിരുന്ന കെട്ടിടം പിന്നീട് പൂഞ്ഞാർ രാജത്തിന്റെ കൈവശമായി. ഇപ്പോൾ ഇത് സ്വകാര്യ കൈവശത്തിലാണ്. പ്രമുഖ സിദ്ധനും സൂഫി സന്യാസിയുമായിരുന്ന പീർമുഹമ്മദ് വലിയുല്ലാഹ് ദീർഘകാലം ധ്യാനത്തിന് തെരഞ്ഞെടുത്ത മലയായത് കൊണ്ടാണ് പീരുമേട് എന്ന് പേര് വന്നത്.

## പ്രത്യേകതകൾ
ചെറിയ വെള്ളച്ചാട്ടങ്ങളും പുൽമൈതാനങ്ങളും, പൈൻ മരങ്ങളും ഇവിടുത്തെ പ്രധാന ആകർഷണങ്ങളാണ്.
ഇന്ത്യയിലെ പ്രധാന വന്യ ജീവി സങ്കേതമായ പെരിയാർ വന്യ ജീവി സങ്കേതം ഇവിടെ നിന്ന് 43 കി.മി ദൂരത്തിലാണ്. കൂടാതെ മുല്ലപ്പെരിയാർ അണക്കെട്ട്, മംഗളാദേവി ക്ഷേത്രം, പാഞ്ചാലിമേട്, പരുന്തുപാറ, വാഗമൺ, തേക്കടി തടാകം എന്നിവ പീരുമേട് താലൂക്ക് പരിധിക്കുള്ളിലാണ്‌. അഴുതയാർ പീരുമേട്ടിൽ നിന്ന് ഉത്ഭവിക്കുന്ന നദിയാണ്. പീർ മുഹമ്മദ് എന്ന സൂഫി സന്ന്യാസിയുടെ ശവകുടീരം ഇവിടെയുണ്ട്. കേരളത്തിലെ ഏറ്റവും വിസ്തീർണ്ണമുള്ള താലൂക്ക് പീരുമേടാണ്.

## സുഗന്ധദ്രവ്യങ്ങൾ
ഈ പ്രദേശത്ത് ധാരാളം സുഗന്ധദ്രവ്യ കൃഷി സ്ഥിതി ചെയ്യുന്നു. ഇതിൽ പ്രധാനം കാപ്പി, തേയില, ഏലം എന്നിവയാണ്. കൂടാതെ കൃഷിക്ക് നല്ല അനുയോജ്യമായ മണ്ണുള്ളത് കൊണ്ട്  കുരുമുളക്, അരിമുളക്, ഇഞ്ചി, മഞ്ഞൾ എന്നിവയും ഇവിടെ കാണപ്പെടുന്നു. 
കൂടാതെ അടുത്ത കാലത്തായി വാനില കൃഷിയും ഈ ഭാഗത്ത് ധാരാളമായി കണ്ടുവരുന്നു.

## രാഷ്ട്രീയം
പീരുമേട് നിയമസഭാമണ്ഡലം  ഇടുക്കി ലോക്‌സഭാ നിയോജകമണ്ഡലത്തിന്റെ ഭാഗമാണ്. വാഴൂർ സോമൻ ( സി.പി.ഐ.) ആണ്  പീരുമേടിന്റെ  ഇപ്പോഴത്തെ ജനപ്രതിനിധി.

### ചിത്രശാല

പ്രമാണം:Taluk Office-Peermade. Majistrate Court and Sub-Treasury are also functioned in this building..jpg|പീരുമേട് താലൂക്ക് ഓഫീസ് കെട്ടിടം
പ്രമാണം:Mini Civil Station- Peermade.jpg|
File:Panchayat Office, Peermade.jpg|പീരുമേട് പഞ്ചായത്ത് ഓഫീസ്, പീരുമേട്
File:Block_Developement_Office,_Azhutha.jpg|അഴുത ബ്ലോക്ക് പഞ്ചായത്ത് ഓഫീസ്-പീരുമേട്
File:Summer Palace-Peermade(1).jpg|തിരുവിതാംകൂർ രാജാവിന്റെ വേനൽക്കാല വസതി ആയിരുന്ന കെട്ടിടം-ഒരു ദൃശ്യം
പ്രമാണം:Summer Palace-Peermade(2).jpg|തിരുവിതാംകൂർ രാജാവിന്റെ വേനൽക്കാല വസതി ആയിരുന്ന കെട്ടിടം-മറ്റൊരു ദൃശ്യം
ചിത്രം:Peermade-taluk (11).JPG|പീരുമേട് പ്ലാന്റേഷൻ



## അവലംബങ്ങൾ

## പുറത്തേക്കുള്ള കണ്ണികൾ

* History and Every Information On Peermade and Kuttikkanam
*

വർഗ്ഗം:കേരളത്തിലെ മലമ്പ്രദേശങ്ങൾ
വർഗ്ഗം:ഇടുക്കി ജില്ലയിലെ ഗ്രാമങ്ങൾ
സോഷ്യലിസ്റ്റ് യൂനിറ്റി സെന്റർ ഓഫ് ഇന്ത്യ

ഇന്ത്യയിലെ ഒരു കമ്യൂണിസ്റ്റ് പാർട്ടിയാണ്‌ **സോഷ്യലിസ്റ്റ് യൂണിറ്റി സെന്റർ ഓഫ് ഇന്ത്യ** അഥവാ **എസ്.യു.സി.ഐ**.(കമ്മ്യൂണിസ്റ്റ് )1948-ൽ ശിബ്‌ദാസ് ഘോഷ് ആണ്‌ ഈ സംഘടന രൂപവത്കരിച്ചത്.

ഈ പാർട്ടിയുടെ വിദ്യാർത്ഥി വിഭാഗം എ.ഐ.ഡി.എസ്.ഓ. തൊഴിലാളി വിഭാഗം യു.ടി.യു.സി. ലെനിൻ സരണി, യുവജന വിഭാഗം എ.ഐ.ഡി.വൈ.ഓ., മഹിളാ വിഭാഗം എം.എസ്.എസ്. എന്നിവയാകുന്നു.

പർട്ടിയുടെ കേരള സംസ്ഥാന കമ്മിറ്റിയുടെ മുഖപത്രമാണു *യൂണിറ്റി*. ടാബ്ലോയിഡ് രൂപത്തിൽ മാസികയായി തിരുവനന്തപുരത്തു നിന്നും പ്രസിദ്ധീകരിക്കുന്നു.

പാർട്ടിയുടെ ബംഗാളി മുഖപത്രം ഗണത്താബി ആണ്

2024 ലോകസഭാ തെരഞ്ഞെടുപ്പിൽ പാർട്ടി ഇന്ത്യയിലെ 151 മണ്ഡലങ്ങളിൽ മത്സരിച്ചു.

വർഗ്ഗം:ഇന്ത്യയിലെ രാഷ്ട്രീയകക്ഷികൾ

## പ്രത്യയശാസ്ത്രം

ഷിബ്ദാസ് ഘോഷ് രൂപീകരിച്ച പ്രത്യയശാസ്ത്രപരമായ പാത പിന്തുടരുന്ന ഒരു കമ്മ്യൂണിസ്റ്റ് രാഷ്ട്രീയ പാർട്ടിയാണ് എസ്.യു.സി.ഐ കുത്തക മുതലാളിത്തവും സാമ്രാജ്യത്വ പ്രവണതകളുള്ള ഒരു മുതലാളിത്ത രാജ്യമാണ് ഇന്ത്യയെന്ന് എസ്.യു.സി.ഐ കരുതുന്നു. ആ വിശകലനത്തിന് അനുസൃതമായി, ഒരു സോഷ്യലിസ്റ്റ് വിപ്ലവത്തിനായി പ്രവർത്തിക്കുന്നുവെന്ന് പാർട്ടി അവകാശപ്പെടുന്നു.

ഷിബ്ദാസ് ഘോഷിന്റെ ചിന്തയെക്കുറിച്ചുള്ള സൈദ്ധാന്തിക പഠനത്തിലൂടെയും പാർട്ടി പ്രവർത്തകരുടെ ദൈനംദിന ജീവിതത്തിൽ അത്തരം അറിവുകളുടെ പ്രായോഗിക പ്രയോഗത്തിലൂടെയും പാർട്ടി പ്രവർത്തകരുടെയും ബഹുജന സംഘടനകളിലെ പ്രവർത്തകരുടെയും പിന്തുണക്കാരുടെയും ഗുണപരമായ ഉന്നമനത്തിന് എസ്.യു.സി.ഐ ഊന്നൽ നൽകുന്നു. സോഷ്യലിസ്റ്റ് വിപ്ലവത്തിൽ ജനങ്ങളെ നയിക്കുന്നതിന് മുമ്പ് പ്രവർത്തകർ കൈവരിക്കേണ്ട തൊഴിലാളിവർഗ സാംസ്കാരിക നിലവാരം ഉയർത്തിപ്പിടിക്കുമെന്ന് എസ്യുസിഐ അവകാശപ്പെടുന്നു.
കുഴൽമന്ദം രാമകൃഷ്ണൻ

ലോകപ്രശസ്തനായ മൃദംഗ വിദ്വാനും, ഏറ്റവും കൂടുതൽ സമയം മൃദംഗം വായിച്ചതിനു ഗിന്നസ് ബുക്കിൽ സ്ഥാനം  നേടിയ വ്യക്തിയുമാണ്‌ **കുഴൽമന്ദം രാമകൃഷ്ണൻ**‍ (ജനനം:1971 മെയ് 25)

## ജീവിതപശ്ചാത്തലം
1971-ൽ കേരളത്തിലെ പാലക്കാട് ജില്ലയിലെ കുഴൽമന്ദം അഗ്രഹാരത്ത് ഒരു സംഗീതകുടുംബത്തിൽ ജനിച്ചു. സംഗീതത്തിൽ പ്രാഥമികവിദ്യാഭ്യാസം അച്ഛനായ കുഴൽമന്ദം ഗോപാലകൃഷ്ണ അയ്യരിൽ നിന്നും. അരങ്ങേറ്റം നടന്നത് 10-ആമത്തെ വയസ്സിൽ. സംഗീതരംഗത്ത് 25വർഷം പൂർത്തിയാക്കുന്നു.

## കച്ചേരികളിൽ
ഓൾ ഇന്ത്യാ റേഡിയോ- ദൂരദർശന്റെ എ ഗ്രേഡ് കലാകാരനാണ് ഇദ്ദേഹം. പ്രമുഖ സംഗീതജ്ഞന്മാരായ ഡോ.എൻ.രമണി, മൈസൂർ ദൊരൈസ്വാമി അയ്യങ്കാർ, ഡോ.കെ.ജെ യേശുദാസ്, മധുരൈ റ്റി.എൻ ശേഷഗോപാൽ തുടങ്ങിയവരുടെ കച്ചേരികളിൽ മൃദംഗവായനക്കാരനായിട്ടുണ്ട്.

2005 മെയ് മാസത്തിൽ നടന്ന തുടർച്ചയായ 101 മണിക്കൂർ നീണ്ടുനിന്ന മൃദംഗവായന (5ദിവസങ്ങൾ) ആണ്  ഇദ്ദേഹത്തിനു ഗിന്നസ് ബുക്കിൽ ഇടം നേടിക്കൊടുത്തത്. കൂടാതെ ലിംക ബുക് ഓഫ് റെകോർഡിസിലും ഇടം നേടി. 2008 ഓഗസ്റ്റ് മാസത്തിൽ 13 ദിവസങ്ങൾ നീണ്ടുനിന്ന 301 മണിക്കൂർ മൃദംഗവായന ഇദ്ദേഹത്തിന്റെ തന്നെ ആദ്യഗിന്നസ് റെക്കോർഡിനെ മറികടന്നു. 2009 ജൂലായ്‌ മാസത്തിൽ 21 ദിവസങ്ങൾ നീണ്ടുനിന്ന 501 മണിക്കൂർ മൃദംഗവായന ഇദ്ദേഹത്തിന്റെ തന്നെ മുൻ ഗിന്നസ് റെക്കോർഡിനെ വീണ്ടും മറികടന്നു. 

ഒരു കലാകാരനെന്ന നിലയിൽ സംഗീതരംഗത്തിനു ഇദ്ദേഹത്തിന്റെ സംഭാവനകൾ ഏറെയാണ്. കലകൾക്ക് ജനപ്രീതി വർദ്ധിപ്പിക്കുക എന്ന ലക്ഷ്യത്തോടെ കർണാടകസംഗീതത്തിലും വാദ്യോപകരണങ്ങളിലും ശിക്ഷണം കുഴൽമന്ദം-സെന്റർ ഓഫ് മ്യൂസിക് എന്ന സ്ഥാപനത്തിലൂടെ നടത്തിവരുന്നു. കുഴൽമന്ദം, ആലത്തൂർ, കൊടുവായൂർ തുടങ്ങിയ ഗ്രാമപ്രദേശങ്ങളിലാണ് ഈ സ്ഥാപനം പ്രവർത്തിച്ചുപോരുന്നത്.

2020-ലെ കോവിഡ് കാലത്ത് സെന്റർ ഓഫ് മ്യൂസിക്ക് & ആർട്ട്സ് എന്ന ചാനലിൽ വന്ന സുലളിതം എന്ന പരിപാടിയിലൂടെ ഗാനരചയിതാവ് എന്ന നിലയിലും ഇദ്ദേഹം ശ്രദ്ധേയനായി. ഇപ്പോഴും തുടർന്നുവരുന്ന ഈ പരിപാടിയിലൂടെ ആയിരത്തിലധികം ലളിതഗാനങ്ങൾ ഇദ്ദേഹം രചിച്ചുകഴിഞ്ഞു. പ്രശസ്തരും അപ്രശസ്തരുമായ നിരവധി ഗായകർ ഇദ്ദേഹത്തിന്റെ ഗാനങ്ങൾ ആലപിച്ചിട്ടുണ്ട്.

## പുരസ്കാരങ്ങളും ബഹുമതികളും
*നാഷണൽ യുണിവേഴ്സിറ്റി ഫെസ്റ്റിവലിൽ സ്വർണ്ണമെഡൽ ജേതാവ്
*ലയരത്ന(മൂകാംബിക വിദ്യനികേതൻ)
*നാദരത്ന(ചെമ്പൈ സ്മൃതി)
*മൃദംഗവാദ്യകലാതിലകം
* 2013-ലെ കേരള സംഗീത നാടക അക്കാദമി അവാർഡ്‌

## അവലംബം

*http://www.kgr-mridangam.com/kuzhalmannam_ramakrishnan.html 

വർഗ്ഗം:1971-ൽ ജനിച്ചവർ

വർഗ്ഗം:മേയ് 25-ന് ജനിച്ചവർ

വർഗ്ഗം:മൃദംഗ വിദ്വാന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഗിന്നസ് റെക്കോഡ് ലഭിച്ച മലയാളികൾ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
ചാര ഉപഗ്രഹം

പട്ടാള ഇന്റലിജൻസ് ആവശ്യങ്ങൾക്കുപയോഗിക്കുന്ന ഭൗമ നിരീക്ഷണ ഉപഗ്രഹത്തേയോ വാർത്താവിനിമയ ഉപഗ്രഹത്തേയോ പറയുന്ന പേരാണ് **ചാര ഉപഗ്രഹം**.

## ആവിർഭാവം
1955 മാർച്ച് 16-നു ശത്രുസങ്കേത പരിശോധന നടത്തുന്നതിനു കൂടുതൽ മെച്ചപ്പെട്ട ഉപഗ്രഹം വികസിപ്പിച്ചെടുക്കാൻ യു.എസ് എയർ ഫോർസ് ഔദ്യോഗികപ്രഖ്യാപനം നടത്തി. തിരഞ്ഞെടുത്ത പ്രദേശങ്ങളുടെ മേൽനോട്ടം ജാഗ്രതാപൂർവ്വം നടത്തുകയും അതുവഴി  ശത്രുവിന്റെ യുദ്ധസന്നാഹങ്ങളെപ്പറ്റി അറിയുകയും ചെയ്യുക എന്നതായിരുന്നു പ്രധാന ലക്ഷ്യം. 1957-ൽ റഷ്യ സ്പുട്നിക് വിക്ഷേപിച്ചു.

വിഭാഗം:ഉപഗ്രഹങ്ങൾ
തായ്‌വാൻ

കിഴക്കനേഷ്യയിലെ ഒരു ദ്വീപാണ് **തായ്‌വാൻ** അഥവാ **റിപ്പബ്ലിക് ഓഫ് ചൈന** (ചരിത്രപരമായി ). പ്രസിഡണ്ടാണ് രാജ്യത്തിന്റെ പരമാധികാരി. പോർട്ടുഗീസിൽ *ഫോർമോസ* എന്നും തായ്‌വാൻ അറിയപ്പെട്ടിരുന്നു. ചൈനീസ്, തായ്‌വാനീസ, മൻഡറിൻ എന്നിവയാണ് ദ്വീപിലെ പ്രധാന ഭാഷകൾ. താവോ, കൺഫ്യൂഷൻ ബുദ്ധമതം എന്നിവയാണ് മതവിഭാഗങ്ങൾ. തായ്‌വാനിലെ കറൻസി *ന്യൂ തായ്‌വാൻ ഡോളർ* (NT Dollar) ആണ്. തായ്‌പേയി, തയ്ചുങ്, കൗശുങ്, ചുൻഗാ പഞ്ചിയാവോ എന്നിവയാണ് ഇവിടുത്തെ പ്രധാന നഗരങ്ങൾ. തുറമുഖ കേന്ദ്രം കീലുങ് എന്നറിയപ്പെടുന്നു. ചൈനീസ് ന്യൂ ഇയർ, മൂൺ ഫെസ്റ്റിവൽ എന്നിവയാണ് ഇവിടുത്തെ പ്രധാന ആഘോഷങ്ങൾ. തായ്‌വാനിലെ പ്രധാന ദ്വീപാണ് ഫൊർമോസ.

## ചരിത്രം
തായ്‌വാനും ചൈനയും തമ്മിലുള്ള തർക്കത്തിന് വർഷങ്ങൾ പഴക്കമുണ്ട്. 1949 ഒക്ടോബർ 1-നാണ് വിപ്ലവം ജയിച്ച് ചൈന നിലവിൽ വന്നത്. അക്കാലത്ത് മാവോ സേതൂങ് വിപ്‌ളവം ജയിച്ച് ജനകീയ ചൈനയെ റിപ്പബ്ലിക് ആയി പ്രഖ്യാപിച്ചു. അന്ന് പരാജിതനായ ചിയാങ് കയ് ഷെക് തന്റെ സൈന്യത്തോടൊപ്പം തായ്‌വാൻ ദ്വീപിലേക്ക് പലായനം ചെയ്തു. തുടർന്ന് തായ്‌പെയ് തലസ്ഥാനമാക്കി ഭരണമാരംഭിക്കുകയും ചെയ്തു. തായ്‌വാനാണ് യഥാർഥ ചൈന റിപ്പബ്ലിക് എന്ന് ചിയാങ് അവകാശപ്പെടുകയും കമ്യൂണിസ്റ്റ് വിരുദ്ധരായ രാജ്യങ്ങൾ ഇത് അംഗീകരിച്ചു കൊടുക്കയും ചെയ്തു. അങ്ങനെ തായ്‌വാന്റെ *റിപ്പബ്ലിക് ഓഫ് ചൈന* എന്ന നാമം ഇന്നും തുടരുന്നു. തായ്‌വാൻ ഒരു രാജ്യമായി ഇന്നും അംഗീകരിക്കപ്പെട്ടിട്ടില്ല.

## പ്രത്യേകതകൾ
തായ്‌പേയ്101 എന്ന 101 നിലകളുള്ള കെട്ടിടം മുൻപ് ലോകത്തിലെ ഏറ്റവും ഉയരം കൂടിയ കെട്ടിടമായിരുന്നു. ഇന്ത്യാ-തായ്‌പേയി അസോസിയേഷൻ എന്നാണ് ഇവിടുത്തെ ഇന്ത്യൻ എംബസി അറിയപ്പെടുന്നത്. തായ്‌വാൻ പ്രത്യേക രാജ്യമായി യു.എൻ. അംഗീകാരം ലഭിച്ചിട്ടില്ലാത്തതിനാലാണ് എംബസി ഈ പേരിൽ അറിയപ്പെടുന്നത്. ലോങ്ഷാൻ ടെമ്പിൾ ഇവിടുത്തെ പ്രശസ്തമായ ഒരു ക്ഷേത്രമാണ്. 

## അവലംബം

## കുറിപ്പുകൾ

വർഗ്ഗം:തായ്‌വാൻ
വർഗ്ഗം:ഏഷ്യയിലെ ദ്വീപുകൾ
വർഗ്ഗം:ഏഷ്യൻ രാജ്യങ്ങൾ
റിസാറ്റ്-2

അതിർത്തിയിലെ ഭീകരപ്രവർത്തനവും നുഴഞ്ഞുകയറ്റവും നിരീക്ഷിക്കുന്നതിനായി ഭാരതത്തിനുവേണ്ടി ഇസ്രായേൽ നിർമ്മിച്ച ചാര ഉപഗ്രഹമാണ്‌ **റിസാറ്റ് -2**. ആന്ധ്രയിലെ ശ്രീഹരിക്കോട്ടയിൽ സതീഷ് ധവാൻ സ്പേസ് സെന്ററിൽ 2009 ഏപ്രിൽ 20 - 01:15 GMT-ന്‌ ഇന്ത്യൻ നിർമ്മിത പി.എസ്. എൽ.വി സി.-12 റൊക്കറ്റ് ഉപയോഗിച്ചാണ്‌ ഇത് ഭ്രമണപഥത്തിലേക്ക് വിക്ഷേപിച്ചത്. ഏതു കാലാവസ്ഥയിലും ഭൂമിയുടെ ചിത്രങ്ങളെടുക്കാൻ കഴിയുന്ന 'റഡാർ ഇമേജിങ് സം‌വിധാനമാണ്‌' ഇതിന്റെ പ്രത്യേകത. ഈ ഉപഗ്രഹത്തിന്‌ 300 കിലോയോളം ഭാരവുമുണ്ട്.
## അവലംബം


വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
രാഷ്ട്രതന്ത്രം

രാഷ്ട്രതന്ത്രം ഒരു സാമൂഹിക ശാസ്ത്രമാണ്.നഗരം എന്നർത്ഥം വരുന്ന ഗ്രീക്കു വാക്കായ polisൽ നിന്നാണ് പൊളിറ്റിക്സ് ഉരുത്തിരിഞ്ഞത്.പോളീസിന്റെ പ്രവർത്തനങ്ങളെ പറ്റിയുള്ള പഠനം പൊളിറ്റിക്സ് എന്നു വിളിക്കപ്പെട്ടു.തന്റെ പൊളിറ്റിക്സ് എന്ന ഗ്രന്ഥത്തിൽ രാഷ്ട്രീയ പ്രതിഭാസങ്ങളെ അരിസ്റ്റോട്ടിൽ വസ്തുനിഷ്ഠമായി പ്രതിപാദിക്കുന്നുണ്ട്. രാഷ്ട്രത്തിന് വിവിധ ചിന്തകൻമാർ വ്യത്യസ്തമായ നിർവ്വചനങ്ങളാണ് നൽകിയിരിക്കുന്നത്.ബ്ലൺഷലിയുടെ അഭിപ്രായത്തിൽ രാഷ്ട്രതന്ത്രം സ്റ്റേറ്റുമായി ബന്ധപ്പെട്ട ഒരു സാമൂഹ്യ ശാസ്ത്രമാണ്. അത് സ്റ്റേറ്റിന്റെ അടിസ്ഥാന സ്വഭാവങ്ങളെ കുറിച്ചും, അതിന്റെ പ്രവർത്തനങ്ങളെ കുറിച്ചും, വികാസത്തെക്കുറിച്ചും മനസ്സിലാക്കാൻ ശ്രമിക്കുന്നു. പോൾഴാനയുടെ അഭിപ്രായത്തിൽ സ്റ്റേറ്റിന്റെ അടിസ്ഥാന ഘടകങ്ങളെ കുറിച്ചും, ഗവൺമെൻറിന്റെ തത്ത്വങ്ങളെക്കുറിച്ചും ചർച്ച ചെയ്യുന്ന ഒരു ശാസ്ത്ര ശാഖയാണ് രാഷ്ട്രതന്ത്രം.രാഷ്ട്രതന്ത്രം രാഷ്ട്രത്തോടു കൂടെ ആരംഭിക്കുകയും.രാഷ്ട്രത്തോടു കൂടെ അവസാനിക്കുകയും ചെയ്യുന്നു എന്ന് ഡോക്ടർ ഗാർനർ പറയുന്നു. ലീക്കോക്കിന്റെ അഭിപ്രായത്തിൽ രാഷ്ട്രതന്ത്രം ഗവൺമെന്റുമായി ബന്ധപ്പെട്ട ഒന്നാണ്. അത് സ്‌റ്റേറ്റിന്റെ രാഷ്ട്രീയ പ്രശ്നങ്ങളുടെ ഉത്ഭവവും, വളർച്ചയും,ലക്ഷ്യവും കൈകാര്യം ചെയ്യുന്ന ശാസ്ത്ര ശാഖയായാണ് ഗാരി സ് കണക്കാക്കുന്നത്.എന്നാൽ രാഷ്ട്രീയ സംവിധാനങ്ങളുടേയും രാഷ്ട്രീയ സിദ്ധാന്തങ്ങളുടേയും ഭൂത-ഭാവി വർത്തമാനത്തെ കുറിച്ചുള്ള പഠനമായാണ് ഗെറ്റിൽ വിശേഷിപ്പിക്കുന്നത്. പ്രചീനചിന്തകൻമാരുടെ അഭിപ്രായത്തിൽ സ്റ്റേയിറ്റിനെ കുറിച്ച് മൊത്തത്തിലുള്ള പഠനമാണ് രാഷ്ട്രതന്ത്രം. ആധുനിക യുഗത്തിൽ സ്റ്റേയിറ്റിന്റെ പ്രവർത്തന മണ്ഡലങ്ങൾ കൂടുതൽ വിശാലമാവുകയും, രാഷ്ട്രീയ വ്യവസ്ഥിതി രൂപപ്പെടുത്തിയെടുക്കുന്നതിൽ നിരവധി കാരണങ്ങൾ ഭാഗഭാക്കാക്കുകയും ചെയ്യുമ്പോൾ രാഷ്ട്രത്തിന്റെ നിർവ്വചനത്തിൽ കാതലായ മാറ്റങ്ങൾ ഉണ്ടാകുന്നു. ഇരുപതാം നൂറ്റാണ്ടിന്റെ മധ്യത്തിൽ അമേരിക്കൻ രാഷ്ട്രതന്ത്ര നിരീക്ഷകൻമാരുടെ രംഗപ്രവേശത്തോടു കൂടി രാഷ്ട്രതന്ത്രം ഒരു ധൈഷണിക വിപ്ളവത്തിന്റെ അരങ്ങായി തീർന്നു.എന്നാൽ ആൽമണ്ട് പവലിനെപ്പോലെയുള്ളവർ പുതിയ രാഷ്ട്രീയ സിദ്ധാന്തങ്ങളും, ആശയങ്ങളും അവതരിപ്പിക്കുകയുണ്ടായി. ആധുനിക യുഗത്തിൽ പ്രാധാന്യം കൽപ്പിക്കപ്പെടുന്നത് രാഷ്ട്രത്തിന്റെ സ്ഥാപനങ്ങൾക്കും, അതിന്റെ ഘടനക്കുമാണ്. റോബർട്ട് ദഹലിന്റെ അഭിപ്രായത്തിൽ രാഷ്ട്രതന്ത്രം പ്രധാനമായും അധികാരം, ഭരണം എന്നീ വിഷയങ്ങളെ കുറിച്ചാണ് ചർച്ച ചെയ്യുന്നത്. അധികാരത്തിന് സമൂഹത്തിലെ മൂല്യങ്ങൾ സംരക്ഷിക്കുവാൻ ആവശ്യമായ ചില ധാർമ്മിക ചുമതലകൾ ഉണ്ടെന്ന് ഡേവിഡ് ഈസ്റ്റേൺ അഭിപ്രായപ്പെടുന്നു.ചുരുക്കത്തിൽ രാഷ്ട്രീയ പ്രതിഭാസങ്ങളായ സ്റേറിയറ്റ്, ഗവൺമെൻറ്, അധികാരം, പൊതുഭരണം തുടങ്ങിയവയുടെ ശാസ്ത്രീയമായ പഠനമാണ് രാഷ്ട്രതന്ത്രം.

## ഒരു പാഠ്യവിഷയമെന്ന രീതിയിൽ
രാഷ്ട്രതന്ത്രത്തെക്കുറിച്ചു പഠിക്കുന്ന ശാഖയെ രാഷ്ട്രമീമാംസഎന്നു പറയുന്നു. അധികാരം നേടുന്നതിനെയും പ്രയോഗിക്കുന്നതിനെയും പറ്റി പഠിക്കുന്ന ഈ ശാഖ മി.ക്ക രാജ്യങ്ങളിലെയും വിദ്യാലയങ്ങളിലും സർ‌വ്വകലാശാലകളിലും ഒരു പാഠ്യവിഷയമാണ്‌. രാഷ്ട്രതന്ത്രവുമായി ബന്ധപ്പെട്ട മറ്റു ശാഖകൾ രാഷ്ട്രീയതത്വശാസ്ത്രം(political philosophy), രാഷ്ട്രീയസാമ്പത്തികശാസ്ത്രം(political economy) എന്നിവയാണ്‌.ഒരു രാക്ഷ്ട്രതിന്റെ മുന്നോട്ടുള്ള  പ്രയാണം എങ്ങനെ  ആയിരിക്കണം എന്നതാണ് അതതു  രാഷ്ട്രത്തിന്റെ  രാക്ഷ്ട്രതന്ത്രം .ചില രാക്ഷ്ട്രങ്ങൾ മതത്തിന്റെ അടിസ്ഥാനത്തിൽ മുന്നോട്ടുപോകുമ്പോൾ മറ്റു ചിലരാഷ്ട്രങ്ങൾ കക്ഷി രാക്ഷ്ട്രിയ ത്തിന്റെ  അടിസ്ഥാനത്തിൽ മുന്നോട്ടു പോകുന്നു.
ചില രാജ്യങ്ങളിൽ  തിരഞ്ഞെടുപ്പിലൂടെ  ഭരണാധികാരികളെ  തീരുമാനിക്കുമ്പോൾ മറ്റു ചില രാജ്യങ്ങളിൽ കുടുംബവാഴ്ച നിലനിൽക്കുന്നു . 

വർഗ്ഗം:രാഷ്ട്രതന്ത്രം
അക്ഷഭ്രംശം

thumb|170px|Rotation (green), Precession (blue) and Nutation in obliquity (red) of the Earth
ഖഗോളധ്രുവത്തിന് (Celestial pole) അതിന്റെ മാധ്യസ്ഥാനത്തു(mean position) നിന്നുണ്ടാകുന്നു വ്യതിയാനത്തിനാണ് **അക്ഷഭ്രംശം** (Nutation) എന്ന് പറയുന്നത്. മദ്ധ്യരേഖാഭാഗം തള്ളിനില്ക്കുന്ന ഭൂമിയെ എല്ലായ്പ്പോഴും സൂര്യന്റെ ആകർഷണദിശയിലല്ല ചന്ദ്രൻ ആകർഷിക്കുന്നത് എന്നതാണ് ഈ വ്യതിയാനത്തിന് കാരണം. 18.6 വർഷത്തിൽ 9.2 സെക്കന്റ് വ്യാസാർദ്ധമുള്ള വൃത്തത്തിലൂടെയുള്ള, ഖഗോളധ്രുവത്തിന്റെ ഈ ചാഞ്ചാട്ടമാണ് അക്ഷഭ്രംശം.

സൂര്യപഥത്തിന്റെ അക്ഷത്തിനോട്, അതായത് ക്രാന്തിവൃത്താക്ഷത്തോട് (axis of ecliptic) ചരിഞ്ഞ് കറങ്ങുന്ന ഭൂഭ്രമണാക്ഷത്തിന്റെ (axis of rotation) വേഗത്തിനും കോണത്തിനും ഇതുകൊണ്ട് ചെറിയ വ്യതിയാനമുണ്ടാകുന്നു. സൂര്യനെ ഭ്രമണം ചെയ്ത് പ്രദക്ഷിണം വയ്ക്കുന്ന ഭൂമിയുടെ ഭ്രമണാക്ഷം ക്രാന്തിവൃത്താക്ഷത്തിന് 23030' ചരിഞ്ഞ് കറങ്ങുന്നതിനെയാണ് (26,000 വർഷത്തിലൊരിക്കൽ) അയനഭ്രംശം എന്നു പറയുന്നത്. സൂര്യചന്ദ്രാദികളുടെ ആകർഷണവും ഭൂമിയുടെ ഏകദേശ ഗോളാകാരവും ഭ്രമണാക്ഷത്തിന്റെ ചരിവുമാണ് അയനഭ്രംശത്തിനു നിദാനം; ആകർഷണബലങ്ങളിൽവരുന്ന ക്രമമായ വ്യതിയാനംകൊണ്ടാണ് അക്ഷഭ്രംശം ഉണ്ടാകുന്നത്. സൂര്യന്റെ ആകർഷണം മൂലമുള്ള അക്ഷഭ്രംശം അയനാന്തങ്ങളിൽ (solstices) ഉച്ചതമമാകയും (maximum) പാർശ്വങ്ങളിൽ ക്രമേണ കുറഞ്ഞ് വിഷുവങ്ങളിൽ (equinoxes) ഇല്ലാതാകയും ചെയ്യുന്നു. തൻമൂലം ഭ്രമണാക്ഷത്തിന്റെ ചരിവിനുവരുന്ന അക്ഷഭ്രംശത്തെ സൌര-അക്ഷഭ്രംശം (solar nutation) എന്നു പറയാം. ഇത് കേവലം നിസ്സാരമാണ്. ചാന്ദ്ര-അക്ഷഭ്രംശം (lunar nutation) താരതമ്യേന കൂടുതലായിരിക്കും.

ഭൂമിക്കു ചുറ്റുമുള്ള ചന്ദ്രന്റെ പരിക്രമണം ക്രാന്തിതലത്തിന് ഏതാണ്ട് സമാന്തരമായിട്ടാണെങ്കിലും കൃത്യമായി പറഞ്ഞാൽ 18 2/3 വർഷത്തിൽ ഇരുവശത്തേക്കും 50 വീതം എന്ന ക്രമത്തിൽ ദോലനം ചെയ്തുകൊണ്ടിരിക്കുന്നു. തത്ഫലമായി ചന്ദ്രന്റെ ആകർഷണദിശയിൽ ഉണ്ടാകുന്ന മാറ്റംകൊണ്ട് ഭൂമിയുടെ ഭ്രമണാക്ഷവും ചെറുതായി ദോലനം ചെയ്യുന്നതാണ്. ഈ ദോലനത്തിന്റെ ആവർത്തനകാലം 18 2/3 വർഷം തന്നെയാണ്. ഈ വ്യതിയാനങ്ങളുടെ ഫലമായി, ഭൂമിയുടെ ഭ്രമണാക്ഷം,18 2/3 വർഷത്തിൽ 9.2* ഇരുവശത്തേക്കുമെന്ന ക്രമത്തിൽ ആന്ദോളനം (oscillation) ചെയ്യുന്നു; ആവർത്തനകാലംകൊണ്ട് ധ്രുവനക്ഷത്രത്തിന്റെ ആപേക്ഷികസ്ഥാനം ഓരോ വശത്തേക്കും 9.2* വീതം ദോലനം ചെയ്യുന്നു. മറ്റു നക്ഷത്രങ്ങൾക്കും അതുപോലെതന്നെ.

അക്ഷഭ്രംശത്തെ അനുദൈർഘ്യം (longitudinal) എന്നും തിര്യക് (oblique) എന്നും രണ്ടായി തിരിക്കാം. ഭ്രമണാക്ഷത്തിന്റെ കോണത്തിനുണ്ടാകുന്ന വ്യതിയാനമാണ് അനുദൈർഘ്യം-അക്ഷഭ്രംശം. തിര്യക്-അക്ഷഭ്രംശത്തെയാണ് അക്ഷഭ്രംശം എന്നു സാധാരണ പറഞ്ഞുവരുന്നത്. 1747-ൽ ദൂരദർശിനിയിലൂടെ അതിലഘുവായ അക്ഷഭ്രംശംപോലും ബ്രിട്ടിഷ് ജ്യോതിശാസ്ത്രജ്ഞനായ ജെയിംസ് ബ്രാഡ്ലി (1693-1763) കണ്ടുപിടിച്ചു; ഫ്രഞ്ചു ഗണിതശാസ്ത്രജ്ഞനായ ഴാൻ ല റോൺ ദാലംബർ (1717-83) അതിന് വിശദീകരണം തയ്യാറാക്കിയിട്ടുണ്ട്.

വർഗ്ഗം:ജ്യോതിശാസ്ത്രം
വർഗ്ഗം:ഖഗോള ജ്യോതിശാസ്ത്രം
ഡക്ക്‌വർത്ത്-ലൂയിസ് നിയമം

ക്രിക്കറ്റിൽ ,മോശം കാലാവസ്ഥ മൂലമോ മറ്റേതെങ്കിലും കാരണങ്ങളാലോ കളി മുടങ്ങുകയാണെങ്കിൽ രണ്ടാമതു ബാറ്റ് ചെയ്യുന്ന ടീമിന്റെ റൺസ് കണക്കാക്കുന്നതിനുപയോഗിക്കുന്ന നിയമമാണ്‌ **ഡക്ക്‌വർത്ത്-ലൂയിസ് നിയമം**. ഇത് ഡി/എൽ മെത്തേഡ് എന്ന പേരിലാണ്‌ കൂടുതലായി അറിയപ്പെടുന്നത്. ഏകദിന ക്രിക്കറ്റിലും,ട്വന്റി20 ക്രിക്കറ്റിലുമാണ്‌ ഇതുപയോഗിക്കുന്നത്. **ഫ്രാങ്ക് ഡക്ക്‌വർത്ത്**,**ടോണി ലൂയിസ്** എന്നീ രണ്ടു ഇംഗ്ലീഷ് സ്റ്റാറ്റിസ്റ്റിക്സ് വിദഗ്ദരാണ്‌ ഈ നിയമം രൂപവത്കരിച്ചത്. രാജ്യാന്തര ക്രിക്കറ്റിൽ ആദ്യമായി ഈ നിയമം ഉപയോഗിച്ചത് 1996-97ലെ സിംബാബ്വെ - ഇംഗ്ലണ്ട് ഏകദിന മത്സരത്തിലാണ്. പക്ഷെ ഇതിന് പോരായ്മകൾ ഉണ്ട്..

## ഇതും കാണുക
മഴനിയമം

## അവലംബം

## പുറമെ നിന്നുള്ള കണ്ണികൾ
*ICC's D/L method FAQ 
*Cricinfo's D/L method FAQ
*Duckworth-Lewis.com D/L method online calculator 
*ICC's D/L method (standard edition) table of resource percentages 
*Cricinfo's explanation of the D/L method
*ICC's explanation of the D/L method 
*BBC Sport's explanation of the D/L method

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
വേദാരം

വേദാരം ദക്ഷിണ ഖഗോളത്തിലെ ഒരു ചെറിയ നക്ഷത്രരാശിയാണ്. **Chamaeleon** എന്ന പേരാണ് ഇംഗ്ലീഷിൽ ഇതിന് നൽകിയിട്ടുള്ളത്. 16-ാം നൂറ്റാണ്ടിലാണ് ഇതൊരു പ്രത്യേക രാശിയായി അംഗീകരിക്കപ്പെടുന്നത്.

## ചരിത്രം
പീറ്റർ ഡിർക്സൂൺ കെയ്സർ, ഫ്രെഡറിക് ഡി ഹോട്ട്മാൻ എന്നിവരുടെ നിരീക്ഷണങ്ങളെ അടിസ്ഥാനമാക്കി പെട്രസ് പ്ലാൻസിയസ് സൃഷ്ടിച്ച പന്ത്രണ്ട് നക്ഷത്രരാശികളിൽ ഒന്നാണ് വേദാരം. 1597ലോ 1598ലോ പ്ലാൻസിയസും ജോഡോക്കസ് ഹോണ്ടിയസും ചേർന്ന് പ്രസിദ്ധീകരിച്ച 35 സെന്റിമീറ്റർ വ്യാസമുള്ള ആകാശഗ്ലോബിലാണ് വേദാരത്തിന്റെ ചിത്രീകരണം ആദ്യമായി പ്രസിദ്ധീകരിക്കപ്പെടുന്നത്.15, 16 നൂറ്റാണ്ടുകളിൽ യൂറോപ്യൻ പര്യവേക്ഷകർ അപരിചിതമായ തെക്കൻ അർദ്ധഗോളത്തിലെ നക്ഷത്രങ്ങളിൽ നിന്ന് സൃഷ്ടിച്ച നിരവധി നക്ഷത്രരാശികളിൽ ഒന്നാണിത്.

## നക്ഷത്രങ്ങൾ
തെക്കെ ഖഗോള ധ്രുവത്തിൽ നിന്നും 10° അകലെ ത്രിശങ്കുവിലെ അക്രക്സ് എന്ന നക്ഷത്തിൽ നിന്ന് 15° തെക്കുഭാഗത്തുമായി ഡയമണ്ട് ആകൃതിയിൽ കാണുന്ന നാലു തിളക്കമുള്ള നക്ഷത്രങ്ങളാണ് വേദാരത്തിലെ പ്രധാനനക്ഷത്രങ്ങൾ. ഭൂമിയിൽ നിന്ന് 63 പ്രകാശവർഷം അകലെ സ്ഥിതി ചെയ്യുന്ന വെളുത്ത നിറമുള്ള നക്ഷത്രമാണ് ആൽഫ കാമിലിയോണ്ടിസ്. ഇതിന്റെ കാന്തിമാനം 4.1 ആണ്. ഭൂമിയിൽ നിന്ന് 271 പ്രകാശവർഷം അകലെയുള്ള ബീറ്റ കാമിലിയോണ്ടിസിന്റെ കാന്തിമാനം 4.2 ആണ്. ഭൂമിയിൽ നിന്ന് 413 പ്രകാശവർഷം അകലെ കിടക്കുന്ന ഗാമ കാമലിയോണ്ടിസ് ഒരു ചുവപ്പുഭീമൻ നക്ഷത്രമാണ്. 4.1 ആണ് ഇതിന്റെ കാന്തിമാനം. ഡെൽറ്റ കാമിലിയോണ്ടിസ് ഒരു ഇരട്ട നക്ഷത്രമാണ്. ഭൂമിയിൽ നിന്നും 350 പ്രകാശവർഷം അകലെയാണ് ഇവ സ്ഥിതി ചെയ്യുന്നത്.

സൗരയൂഥ രൂപീകരണത്തിന്റെ ആദ്യഘട്ടത്തിലെത്തി നിൽക്കുന്ന 110913 എന്ന കുള്ളൻ നക്ഷത്രവും വേദാരത്തിൽ ഉണ്ട്.

## വിദൂരാകാശവസ്തുക്കൾ
1999-ൽ η കമിലിയോണ്ടിസ് എന്ന നക്ഷത്രത്തിനു സമീപം ഒരു തുറന്ന താരവ്യൂഹം കണ്ടെത്തി. ഈറ്റ കമലിയോണ്ടിസ് ക്ലസ്റ്റർ അഥവാ മാമാജെക് 1 എന്നറിയപ്പെടുന്ന ഇതിന് 80 ലക്ഷം വർഷം പ്രായമുണ്ട്. ഭൂമിയിൽ നിന്നും 350 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.

വർഗ്ഗം:നക്ഷത്രരാശികൾ
അപഭൂ

ഭൂമിയെ ചുറ്റുന്ന ഗോളത്തിന്റെയോ കൃത്രിമോപഗ്രഹത്തിന്റെയോ ഭ്രമണപഥത്തിൽ ഭൂമിയിൽനിന്ന് അവയുടെ ഏറ്റവും അകന്ന സ്ഥാനമാണ്‌ **അപഭൂ**(Apogee). അപസൌരത്തിൽ (Aphelion) സൂര്യനുള്ള സ്ഥാനമാണ് അപഭൂവിൽ ഭൂമിക്കുള്ളത്. ചന്ദ്രൻ ഭൂമിയിൽ നിന്ന് ഏറ്റവും അകന്നിരിക്കുന്ന ദൂരം 4,04,336 കി.മീ. ആണ്.

thumb|200x150px|right|E ഭൂമിയാണ്; C അപഭൂവിലിരിക്കുന്ന ചന്ദ്രന്റെ സ്ഥാനം:

## ഇതുംകൂടി കാണുക
* അപസൗരം
* ഉപസൗരം

വർഗ്ഗം:ജ്യോതിശാസ്ത്രം
അസിം പ്രേംജി

ഇന്ത്യയിലെ ഒരു പ്രമുഖ ബിസ്സിനസ്സുകാരനും വിപ്രോ കമ്പനിയുടെ ചെയർമാനുമാണ് **അസിം പ്രേംജി** (,), (ജനനം: ജൂലൈ 24, 1945). 1999 മുതൽ 2005 വരെ   ഫോർബ്സ്  മാഗസിൻ ഇന്ത്യയിലെ ഏറ്റവും വലിയ പണക്കാരനായി അസിം പ്രേംജിയെ പ്രഖ്യാപിച്ചിരുന്നു..

അദ്ദേഹത്തിന്റെ മൊത്തം സമ്പാദ്യം 2006 വരെ 14.8 ബില്ല്യൺ അമേരിക്കൻ ഡോളറാണെന്ന് കണക്കാക്കപ്പെടുന്നു. 

സാങ്കേതിക രംഗത്തു നൽകിയ സംഭാവനകളെ മാനിച്ച് കേന്ദ്ര സർക്കാർ 2011-ലെ പത്മവിഭൂഷൺ നൽകി ആദരിച്ചു.

## അവലംബം

## പുറത്തേക്കുള്ള കണ്ണികൾ

* Wipro Corporate Official Site 
* Profile on virtualbangalore.com 
* Azim Premji Foundation 
* ''Bangalore Tiger'', Steve Hamm, A Book on Azim and how he build Wipro

വർഗ്ഗം:1945-ൽ ജനിച്ചവർ
വർഗ്ഗം:ജൂലൈ 24-ന് ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ മുസ്ലീങ്ങൾ
വർഗ്ഗം:ഇന്ത്യൻ ശതകോടീശ്വരർ
വർഗ്ഗം:ഇന്ത്യയിലെ സോഫ്റ്റ്‌വെയർ വ്യവസായികൾ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഗുജറാത്തിൽ നിന്നുള്ള വ്യക്തികൾ
വർഗ്ഗം:സംരംഭകർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:ഗുജറാത്തികൾ
വർഗ്ഗം:ഇന്ത്യൻ ഇസ്മാഈലി മുസ്ലിങ്ങൾ
വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
എച്ച്.സി.എൽ. എന്റർപ്രൈസ്

ഇന്ത്യയിലെ  ഇലക്ട്രോണിക്സ് കമ്പ്യൂട്ടർ കമ്പനികളിൽ ഒന്നാണ്  **എച്ച്.സി.എൽ. എന്റർപ്രൈസ്**. ഇതിന്റെ ആസ്ഥാനം  ഡെൽഹിക്കടുത്ത് നോയിഡയിലാണ് . ഇതിന് രണ്ട് ഡിവിഷനുകളുണ്ട്. 

## കമ്പനിയുടെ ചരിത്രം
ശിവ് നാടാർ, അർജ്ജുൻ മൽഹോത്ര, സുഭാഷ് അറോറ, ബദാം കിഷോർ കുമാർ, റ്റി.വി.ഭരദ്വാജ്, അരുൺ കുമാർ എച്ച്. എന്നിവർ 1976ൽ  മൈക്രൊകോമ്പ് ലിമിറ്റഡ് എന്ന പേരിൽ ഒരു കമ്പനി തുടങ്ങി. സയന്റിഫിക്ക് കാൽക്കുലേറ്ററുകൾ രൂപകൽപ്പന ചെയ്യുകയും നിർമ്മിക്കുകയും ചെയ്യാനുദ്ദേശിച്ചാണ് കമ്പനി തുടങ്ങിയത്. ഇതിൽനിന്നാണ് കമ്പ്യൂട്ടറുകൾ നിർമ്മിക്കുന്ന ഒരു കമ്പനിയുണ്ടാക്കാനുള്ള മൂലധനം സ്ഥാപകർക്കു ലഭിച്ചത്. നോയിഡയിൽ നിർമ്മാണം തുടങ്ങിയപ്പോൾ ഉത്തർപ്രദേശ് സർക്കാർ സഹായിക്കുകയും ചെയ്തിരുന്നു. കമ്പനിയുടെ പേരായ *HCL* എന്നത് *ഹിന്ദുസ്ഥാൻ കമ്പ്യൂട്ടേഴ്സ് ലിമിറ്റഡ്* എന്നതിന്റെ പരോക്ഷമായ ചുരുക്കപ്പേരായാണ് ആദ്യം ഉപയോഗിച്ചുതുടങ്ങിയതു്. ഭാരതസർക്കാരിന്റെ നിയമവ്യവസ്ഥകൾ മൂലവും മാറിവരുന്ന വിപണനതന്ത്രങ്ങൾക്കനുസരിച്ചും പിൽക്കാലത്ത് പലപ്പോഴും സ്ഥാപനത്തിന്റെ  പേരും ഘടനയും പല രൂപങ്ങളിലും മാറ്റപ്പെടുകയുണ്ടായി. എച്ച്.സി.എൽ. എന്റർപ്രൈസസ് എന്ന പേരിൽ മാത്രമാണ് ഇന്ന് കമ്പനി പൊതുവേ അറിയപ്പെടുന്നത്.

## അവലംബം

## പുറത്തേക്കുള്ള കണ്ണികൾ

* HCL Enterprise 
* HCL Technologies
* HCL Infosystems 
* HCL BPO
* HCL Peripherals
* HCL Comnet 

വർഗ്ഗം:ഇന്ത്യയിലെ വിവരസാങ്കേതികവിദ്യാ കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
ചാൾസ് മെസ്യേയ്

thumb|Charles Messier
**ചാൾസ് മെസ്സിയർ** (ജൂൺ 26, 1730 – ഏപ്രിൽ 12, 1817) ഫ്രഞ്ചുകാരനായ ഒരു വാന നിരീക്ഷകനാണ്. അദ്ദേഹം വളരെ പ്രധാനപ്പെട്ട ഖഗോളവസ്തുക്കളെ ചേർത്ത് പട്ടികയുണ്ടാക്കി. ഇതിനെയാണ് മെസ്സിയർ പട്ടിക എന്നുപറയുന്നത്. ഈ പട്ടികയിൽ നീഹാരികകളും ഗാലക്സികളും നക്ഷത്രഗണങ്ങളും നക്ഷത്രങ്ങളും ഉൾപ്പെട്ടിട്ടുണ്ട്. ഇവയെ മെസ്സിയർ വസ്തുക്കൾ എന്നുവിളിക്കുന്നു.

## പുറത്തേക്കുള്ള കണ്ണികൾ
* Amateur Photos of Charles Messier Objects 
* Messier Marathon  Attempts to find as many Messier objects as possible in one night.
* New General Catalog and Index Catalog revisions NGC/IC Project is a collaborative effort between professional and amateur astronomers to correctly identify all of the original NGC and IC objects, such that the identity of each of the NGC and IC objects is known with as much certainty as we can reasonably bring to it from the existing historical record. Accessed July 2007
* Clickable table of Messier objects 

വർഗ്ഗം:1730-ൽ ജനിച്ചവർ
വർഗ്ഗം: 1817-ൽ മരിച്ചവർ
വർഗ്ഗം:ജൂൺ 26-ന് ജനിച്ചവർ
വർഗ്ഗം:ഏപ്രിൽ 12-ന് മരിച്ചവർ

വർഗ്ഗം:വാനനിരീക്ഷകർ
കുണ്ടളം

കേരളത്തിലും, തമിഴ്‌നാട്ടിലും വളരെയധികം പ്രചാരത്തിലിരിരുന്ന ഒരു തുകൽ വാദ്യമാണ്‌ **കുണ്ടളം**. ഇപ്പോൾ കേരളത്തിൽ ഭാഗികമായി മാത്രം കാണപ്പെടുന്ന ഈ വാദ്യോപകരണം നെയ്യാണ്ടിമേളത്തിന്‌ തവിലിന്റെ ഉപവാദ്യമായിട്ടായിരുന്നു ഉപയോഗിച്ചിരന്നത്. പിൽക്കാലത്ത് തെരുക്കൂത്തുകളിലും ഉപയോഗിച്ചുതുടങ്ങി.

## ഘടന
വ്യത്യസ്ത വലിപ്പത്തിലുള്ള രണ്ട് കലങ്ങൾ ചേർത്തുകെട്ടിയ ഉപകരണമാണിത്. കലങ്ങൾ അരയിൽ കെട്ടി കമ്പ് ഉപയോഗിച്ച് വായിക്കുന്നു. ഉച്ചത്തം കൂടിയതും കുറഞ്ഞതുമായ സ്വരമാണ് ഈ വാദ്യം പുറപ്പെടുവിക്കുന്നത്.

## നിർമ്മാണരീതി
ലോഹനിർമ്മിതമായതും വ്യത്യസ്ത വലിപ്പത്തിലുമുള്ള രണ്ട് കലങ്ങളാണ്‌ ഇതിനായി ഉപയോഗിക്കുന്നത്. കലങ്ങളുടെ വായ് വട്ടത്തേക്കാൾ വലിപ്പമുള്ള രണ്ട് ജോഡി ലോഹ വളയങ്ങളിൽ ഓരോന്നിൽ ആട്ടിൻതോൽ ഉപയോഗിച്ച് പൊതിയുന്നു. തോൽ പൊതിഞ്ഞ വളയങ്ങളുമായി, കലത്തിനടിയിൽ തോൽ പൊതിയാത്ത വളയത്തിൽ എട്ട് കണ്ണികൾ കുത്തി വെള്ളക്കയർ ഉപയോഗിച്ച് മുറുക്കുന്നു. രണ്ട് കലങ്ങളിലും ഈ രീതിയാണ്‌ ഉപയോഗിക്കുന്നത്. അതിനുശേഷം കലങ്ങൾ തമ്മിൽ ചേർത്തുകെട്ടി അരയിൽ ഉറപ്പിച്ചു കമ്പ് ഉപയോഗിച്ച് വായിക്കുന്നു.

## അവലംബം
ജോസഫ് വി. ഫർണാണ്ടസിന്റെ വാദ്യകലാവിജ്ഞാനീയം. അന്താരാഷ്ട്ര സംഗീതോപകരണ ഗവേഷണകേന്ദ്രം, കുന്നുകുഴി, തിരുവനന്തപുരം. താൾ 112

വർഗ്ഗം:തുകൽ‌വാദ്യങ്ങൾ
മകുടി

thumb|മകുടി വായിക്കുന്ന ഒരു പാമ്പാട്ടി

ഭാരതത്തിൽ മിക്കവാറും എല്ലായിടത്തും പരിചിതമായ ഒരു സംഗീത ഉപകരണമാണ്‌ **മകുടി**. ഉത്തരേന്ത്യയിൽ **പുംഗി, (Pungi) ബീൻ (Been)** എന്നീ പേരുകളിൽ അറിയപ്പെടുന്ന ഇത് ഒരു സുഷിരവാദ്യമാണ്‌. ഈ ഉപകരണം ഉപയോഗിക്കുന്നത് പാമ്പാട്ടികളാണ്‌.

## ചരിത്രം

മകുടി അഥവ പുംഗി ആദ്യകാലത്ത് പരമ്പാരഗത സംഗീതത്തിന്റെ ഭാഗമായിട്ടാണ് രൂപപ്പെട്ടത്. ഇത് മതപരമായ സംഗീതങ്ങളിൽ ഇന്ത്യയിൽ ഉപയോഗിക്കപ്പെട്ടിരുന്നു. യക്ഷഗാനത്തിന്റെ ഒരു വിഭാഗമായ ബഡഗുട്ടിട്ടുവിൽ ഇത് ഉപയോഗിച്ചിരുന്നു. പക്ഷേ, ഏറ്റവും കൂടുതൽ ഉപയോഗിച്ചുകാണുന്നത് പാമ്പാട്ടികളാണ് . എങ്കിലും ചില ഭാരതീയ നൃത്തരൂപങ്ങൾക്കും ഉപയോഗിച്ചു കാണുന്നു. "പുന്നാഗവരാളി " എന്ന രാഗം മാത്രമേ മകുടിയിൽ വായിക്കുവാൻ സാധിക്കുകയുള്ളൂ.

## വിവരണം
thumb|250px|ഒരു മകുടി, അഥവാ‍ പുംഗി
മകുടി നിർമ്മിക്കുന്നതിലേയ്ക്കായി ചുരയ്ക്ക, പൊള്ളയായ നാളീകേരമോ ഉപയോഗിക്കാം. ഇതിന്റെ രണ്ട് വശത്തും ഒരു തുളയുണ്ടാക്കി, അതിന്റെ ഒരു വശത്ത് അര ഇഞ്ച് വ്യാസമുള്ളതും രണ്ടര ഇഞ്ച് നീളമുള്ളതുമായ ഒരു കുഴൽ പിടിപ്പിച്ചിരിക്കുന്നു. മറ്റേ വശത്ത്  ഓടക്കുഴൽ പോലെ ഊതുന്ന ആറ് സുഷിരങ്ങൾ ഉള്ളതും ഒരു സുഷിരം മാത്രമുള്ളതുമായ രണ്ട് ഘടിപ്പിക്കുന്നു. ഇതിനെ ജിവാല എന്ന് പറയുന്നു. സാധാരണ രീതിയിൽ 7 ഇഞ്ച് നീളത്തിലാണ് ഇത് നിർമ്മിക്കപ്പെട്ടിരിക്കുന്നു. ആറ് സുഷിരങ്ങളിൽ കൈവിരലുകളാൽ സ്വരനിയന്ത്രണം സാധ്യമാക്കുന്നു. ഒരു സുഷിരം മാത്രമുള്ള കുഴൽ ശ്രുതിക്കുവേണ്ടി മാത്രം ഉപയോഗിക്കുന്നു. ശ്രുതിക്കുഴലിലൂടെ പുറപ്പെടുവിക്കുന്നത് തികച്ചും അപശ്രുതിയായിക്കും എന്നതാണ്‌ മകുടിയുടെ ഏറ്റവും വലിയ പ്രത്യേകത. .
## അവലംബം


വർഗ്ഗം:വാദ്യോപകരണങ്ങൾ
അപസൗരം

സൂര്യനെ ചുറ്റുന്ന ഗ്രഹങ്ങളുടെയോ ജ്യോതിർഗോളങ്ങളുടെയോ ഭ്രമണപഥത്തിൽ, അവ സൂര്യനോട് ഏറ്റവും അകലെ സ്ഥിതിചെയ്യുന്ന സ്ഥാനത്തിനെയാണ് **അപസൌരം** (Aphelion) എന്നു പറയുന്നത്. ഭൂമി സൂര്യനിൽ നിന്ന് ഏറ്റവും അകലെ (ഏകദേശം 1512 ലക്ഷം കി.മീ.) വരുന്നത് ജൂലാ- ആദ്യത്തിലാണ്. സൂര്യൻ ഏറ്റവുമകലെ വരുന്ന സമയവും തീയതിയും മാറിക്കൊണ്ടിരിക്കും. വർഷംതോറും ശ.ശ. 25 മിനിറ്റെന്ന തോതിൽ സമയവ്യത്യാസം സംഭവിക്കുന്നു.
[thumb|200x150px|right|A അപസൗരം B [ഉപസൗരം 
Sസൂര്യൻ]]
ഭൂമി അപസൌരത്തിലായിരിക്കുന്നതിനേക്കാൾ 3. 4 ശ.മാ. അതായത് ഏകദേശം 48 ലക്ഷം കി.മീ, കൂടി സൂര്യനോട് അടുത്തുവരുന്നു.

## ഉപസൗരം
ഏതെങ്കിലും ഗ്രഹമോ ജ്യോതിർഗോളമോ ഭ്രമണപഥത്തിൽ സൂര്യന് ഏറ്റവും അടുത്തുവരുന്ന സ്ഥാനം ആണ് ഉപസൌരം (Perihelion).

## ഉപഭൂ
ഒരു ജ്യോതിർഗോളമോ അല്ലെങ്കിൽ ഗ്രഹമോ അതിനെ ഭ്രമണം ചെയ്യുന്ന മറ്റൊരു വസ്തുവിനോട് ഏറ്റവും അടുത്തുവരുന്ന സ്ഥാനത്തെയാണ് ഉപഭൂ (Perigee) എന്ന് വിളിക്കുന്നത്.ഉദാഹരണം സൂപ്പർ മൂൺ

## അപഭൂ
ഒരു ജ്യോതിർഗോളമോ അല്ലെങ്കിൽ ഗ്രഹമോ അതിനെ ഭ്രമണം ചെയ്യുന്ന മറ്റൊരു വസ്തുവിനോട് ഏറ്റവും അകന്നുവരുന്ന സ്ഥാനത്തെയാണ് അപഭൂ (Apogee) എന്ന് വിളിക്കുന്നത്.

## പുറത്തേക്കുള്ള കണ്ണികൾ

* Apogee - Perigee Photographic Size Comparison
* Aphelion - Perihelion Photographic Size Comparison
* Aphelion - Perihelion Dates and Times
* അഫിലിയോൻ ലൂക്ക ലേഖനം - ഡോ.എൻ.ഷാജി

വർഗ്ഗം:ജ്യോതിശാസ്ത്രം
മോഷെ ദയാൻ

ഇസ്രയേലിലെ പ്രമുഖ സൈനിക ജനറലും രാഷ്ട്രീയ നേതാവുമായിരുന്നു **മോഷേ ദയാൻ** (, 20 മേയ് 1915 – 16 ഒക്ടോബർ 1981). 

## ജീവചരിത്രം
### ആദ്യ ജീ‍വിതം
1915 മേയ് 20-ന് ജനിച്ചു. പതിനാല് വയസ്സു മുതൽ ദയാൻ സൈനികപ്രവർത്തനങ്ങളിൽ വ്യാപൃതനായി. അറബികളുടെ ആക്രമണത്തിൽനിന്ന് ജൂത അധിവാസ മേഖലകളെ സംരക്ഷിക്കുന്നതിനായി പ്രവർത്തിച്ചുപോന്ന ഹഗാനാ (Haganah) എന്ന ജൂതസേനയിലൂടെയായിരുന്നു പ്രവർത്തനം തുടങ്ങിയത്. ബ്രിട്ടീഷുകാരിൽനിന്ന് ഇദ്ദേഹത്തിന് പരിശീലനവും ലഭിച്ചിരുന്നു. എന്നാൽ ബ്രിട്ടൻ ഹഗാനയെ നിയമവിരുദ്ധമായി പ്രഖ്യാപിച്ചതിനെത്തുടർന്ന് 1939-ൽ ഇദ്ദേഹം അറസ്റ്റിലായി. 1941-ൽ തടവിൽനിന്നു മോചിതനായി. പിന്നീട് സിറിയയെയും ലബനനെയും മോചിപ്പിക്കാൻ സഖ്യസേനയോടൊപ്പം ദയാനും യുദ്ധത്തിൽ പങ്കെടുത്തു. ഈ യുദ്ധത്തിൽ ഇദ്ദേഹത്തിന്റെ ഇടതു കണ്ണ് നഷ്ടമായി. ഇതിനെത്തുടർന്നാണ് ഇദ്ദേഹം ഇടതുകണ്ണിന്റെ ഭാഗത്ത് കറുത്ത മറ ഉപയോഗിച്ചു തുടങ്ങിയത്. പില്ക്കാലത്ത് ഇദ്ദേഹത്തിന്റെ ഒരു തിരിച്ചറിയൽ അടയാളമായിത്തന്നെ ഇത് കരുതപ്പെട്ടുപോന്നു.

### പിൽക്കാല ജീവിതം
പലസ്തീൻകാരെ പുറന്തള്ളി 1948-ലെ അറബ് ഇസ്രയേൽ യുദ്ധംകാലത്ത് ജറുസലേം കേന്ദ്രീകരിച്ചു യുദ്ധം ചെയ്തിരുന്ന ഒരു സേനാ വിഭാഗത്തിന്റെ കമാൻഡർ ആയിരുന്നു ദയാൻ. 1953-ൽ ഇസ്രയേൽ സേനയുടെ നേതൃസ്ഥാനത്തെത്തി. 1956-ലെ സിനായ് ആക്രമണത്തിനു നേതൃത്വം വഹിച്ചത് ഇദ്ദേഹമായിരുന്നു. 1958-ൽ സൈനികസേവനം അവസാനിപ്പിച്ചു. 1959-ൽ ഇസ്രയേൽ പാർലമെന്റിലേക്കു തെരഞ്ഞെടുക്കപ്പെട്ടു. തുടർന്ന് 1964 വരെ കൃഷിവകുപ്പുമന്ത്രിയായി പ്രവർത്തിക്കുകയുമുണ്ടായി 1967-ലെ ആറുദിനയുദ്ധം കാലത്ത് ഇദ്ദേഹം പ്രതിരോധമന്ത്രിപദം വഹിച്ചിരുന്നു.ആറു ദിന യുദ്ധത്തിൽ ഏറ്റവും നിർണ്ണായകമായ വെസ്റ്റ് ബാങ്ക് യുദ്ധത്തിലും, ജറുസലേമും, വിലാപ മതിലും പിടിച്ചെടുത്തതും രാഷ്ട്രീയ നേതൃത്വത്തെ മറികടന്നെടുത്ത തീരുമാനങ്ങളായിരുന്നു.1974 വരെ ഈ സ്ഥാനത്തു   തുടർന്നു. 1977-ൽ വിദേശകാര്യമന്ത്രിയായി. ഇസ്രയേലും ഈജിപ്തുമായുള്ള സമാധാനക്കരാർ ഉണ്ടാക്കുന്നതിനായി ദയാൻ ഏറെ യത്നിച്ചു. ഗവണ്മെന്റിന്റെ ചില നയങ്ങളോട് പൊരുത്തപ്പെട്ടു പോകുവാൻ വിമുഖതയുണ്ടായിരുന്നതിനാൽ ഇദ്ദേഹം 1979-ൽ മന്ത്രിസ്ഥാനം രാജിവച്ചു. *സ്റ്റോറി ഒഫ് മൈ ലൈഫ് *(1976) എന്ന ആത്മകഥ ഉൾ പ്പെടെ പല ഗ്രന്ഥങ്ങളും രചിച്ചിട്ടുണ്ട്.

## മരണം

1981 ഒ. 16-ന് ടെൽ അവീവിൽ ഇദ്ദേഹം നിര്യാതനായി.

## ചിത്രശാല

Image:Keverdayan1.jpg|Dayan's grave in the Nahalal cemetery
Image:Menachem Begin and Moshe Dayan exits from an aircraft.JPEG|Moshe Dayan and Menachem Begin exit from an aircraft in  Andrews Air Force Base, Maryland, USA


## കൂടുതൽ വായനക്ക്
*, (1968), *Moshe Dayan - A Biography*. English Book Store, New Delhi (First Indian Reprint 1979).

## പുറത്തേക്കുള്ള കണ്ണികൾ

*Moshe Dayan on the Knesset website (in English)
*Raz Kletter (2003) "A Very General Archaeologist - Moshe Dayan and Israeli Archaeology" ''Journal of Hebrew Scriptures'' 4.5
## അവലംബം

വർഗ്ഗം:1915-ൽ ജനിച്ചവർ
വർഗ്ഗം: 1981-ൽ മരിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ഒക്ടോബർ 16-ന് മരിച്ചവർ

വർഗ്ഗം:ഇസ്രയേലിലെ രാഷ്ട്രീയനേതാക്കൾ
കുമ്മനം

കേരളത്തിലെ മീനച്ചിലാറിന്റെ ഇരുവശത്തുമായി സ്ഥിതി ചെയ്യുന്ന ഒരു ഗ്രാമമാണ് **കുമ്മനം**. കോട്ടയം ജില്ലയിലെ അയ്മനം ഗ്രാമപഞ്ചായത്തിന്റെ ഭരണത്തിനു കീഴിലാണ് ഈ ഗ്രാമം വരുന്നത്. ഗ്രാമത്തിന്റെ രണ്ടു വശങ്ങളേയും താഴത്തങ്ങാടി പാലം ബന്ധിപ്പിക്കുന്നു. കുമരകം, തേക്കടി എന്നിവടങ്ങളിലേക്ക് ഇവിടെ നിന്ന് പോകാവുന്നതാണ്.

## വിവരണം

താഴത്തങ്ങാടി ഇവിടുത്തെ ഒരു പ്രധാന വ്യാപാരകേന്ദ്രമാണ്. ആദ്യകാലത്ത് അറേബ്യയിൽ നിന്നുള്ള വ്യാപാരികൾ ഇവിടെ നദീതീരത്ത് താമസിച്ച് വ്യാപാരം ചെയ്തു എന്ന പറയപ്പെടുന്നു. പോർച്ചുഗീസുകാർ പണിത ഒരു പള്ളി ഇവിടെ മീനച്ചിലാറിന്റെ തീരത്ത് സ്ഥിതി ചെയ്യുന്നു. ഓണക്കാലത്ത് ഇവിടെ താഴത്തങ്ങാടിയിൽ ഒരു വള്ളം കളി നടക്കാറുണ്ട്.

വർഗ്ഗം:കോട്ടയം ജില്ലയിലെ ഗ്രാമങ്ങൾ
ജീറ (സോഫ്റ്റ്‌വെയർ)

അറ്റ്ലേഷ്യൻ സോഫ്റ്റ്‌വേർ സിസ്റ്റംസ് 2004-ൽ പുറത്തിറക്കിയ ബഗ്ഗ് ട്രാക്കിങ്ങ്, ഇഷ്യൂ ട്രാക്കിങ്ങ്, പ്രോജക്റ്റ് മാനേജ്മെന്റ് തുടങ്ങിയ പ്രവർത്തനങ്ങൾക്കുള്ള എന്റർപ്രൈസ് സോഫ്റ്റ്‌വെയർ പ്രോഗ്രാമാണ്‌ ജീറ. ഓപ്പൺ സോഴ്സ് കമ്മ്യൂണിറ്റിയിൽ വ്യാപകമായി ഉപയോഗിച്ചു പോരുന്ന ജീറ വാണിജ്യേതര ആവശ്യങ്ങൾക്ക് സൗജന്യമായി ഉപയോഗിക്കാവുന്നതാണ്‌.  
## പേരിടൽ
ഗോഡ്‌സില്ല എന്നതിന്റെ ജാപ്പനീസ് ഭാഷയിലുള്ള ഗോജിറ എന്ന് ഉച്ചരിക്കുന്ന ജാപ്പനീസ് പദത്തിന്റെ രണ്ടാമത്തെയും മൂന്നാമത്തെയും അക്ഷരങ്ങളിൽ നിന്നാണ് ഉൽപ്പന്നത്തിന്റെ ജിറാ എന്ന പേര് വന്നത്.ബഗ്-ട്രാക്കിംഗിനായി മുമ്പ് ആന്തരികമായി ഉപയോഗിച്ചിരുന്ന ബഗ്‌സില്ലയെ പരാമർശിക്കാൻ അറ്റ്ലാസിയൻ ഡെവലപ്പർമാർ ഉപയോഗിച്ചിരുന്ന വിളിപ്പേരിൽ നിന്നാണ് ഈ പേര് ഉത്ഭവിച്ചത്.
## വിവരണം
അറ്റ്ലാസിയൻ പറയുന്നതനുസരിച്ച്, 190 രാജ്യങ്ങളിലായി 180,000-ലധികം ഉപഭോക്താക്കൾ ഇഷ്യൂ ട്രാക്കിംഗിനും പ്രോജക്ട് മാനേജ്മെന്റിനും ജിറ ഉപയോഗിക്കുന്നു.ബഗ് ട്രാക്കിംഗിനും പ്രോജക്ട് മാനേജ്മെന്റിനുമായി ചില സമയങ്ങളിൽ ജിറ ഉപയോഗിച്ചിരുന്ന ചില സ്ഥാപനങ്ങൾ, ഫെഡോറ കോമൺസ്, ഹൈബർനേറ്റ്,അപ്പാച്ചെ സോഫ്റ്റ്‌വെയർ ഫൗണ്ടേഷൻ എന്നീ സ്ഥാപനങ്ങൾ ജിറയും ബഗ്‌സില്ലയും ഉപയോഗിക്കുന്നു. എതിരാളിയായ ബഗ്‌സില്ലയിൽ നിന്ന് മൈഗ്രേഷൻ അനുവദിക്കുന്ന ടൂളുകൾ ജിറയിൽ ഉൾപ്പെടുന്നു.
## അവലംബം


വർഗ്ഗം:ബഗ് ട്രാക്കിങ്ങ് സോഫ്റ്റ്‌വെയർ
വർഗ്ഗം:ഇഷ്യൂ ട്രാക്കിങ്ങ് സോഫ്റ്റ്‌വെയർ
വർഗ്ഗം:പ്രൊജക്റ്റ് മാനേജ്മെന്റ് സോഫ്റ്റ്‌വെയർ
താമെങ്ലോങ്

മണിപ്പൂർ സംസ്ഥാനത്തെ ഒരു ജില്ലയാ‍ണ് **താമെങ്ലോങ്**. സംസ്ഥാനത്തിന്റെ പ.ഭാഗത്തു സ്ഥിതിചെയ്യുന്ന താമെങ്ലോങ് മുമ്പ് മണിപ്പൂർ വെസ്റ്റ് എന്ന പേരിലാണ് അറിയപ്പെട്ടിരുന്നത്.

## ഭൂമിശാസ്ത്രം

വിസ്തീർണം: 4,391 ച.കി.മീ.; ജനസംഖ്യ: 1,11,493(2001); അതിരുകൾ: വ.നാഗാലാൻഡിലെ കൊഹിമ ജില്ല, കി.സേനാപതി ജില്ല, തെ.ചുരാചാങ്പൂർ ജില്ല, പ.ഇംഫാൽ ഈസ്റ്റ് ജില്ല. താറോൺ ആണ് ജില്ലയിലെ പ്രധാന പട്ടണം. ഭൂമിശാസ്ത്രപരമായി ഒരു മലമ്പ്രദേശമാണ് താമെങ്ലോങ്. വർഷത്തിൽ 40 സെ.മീ.-ൽ കൂടുതൽ ശ.ശ. മഴ ലഭിക്കുന്ന ഈ ജില്ലയുടെ ഭൂരിഭാഗം പ്രദേശങ്ങളും സസ്യാവൃതമാണ്. ആഞ്ഞിലി, ഇലവ്, മാവ്, വാക തുടങ്ങിയ വൃക്ഷങ്ങൾ ഇവിടെ സമൃദ്ധമായി വളരുന്നു. ബാരക്, മാളാ, തുറാക് എന്നിവയാണ് പ്രധാന നദികൾ.

## സാമ്പത്തികം

കൃഷിയാണ് താമെങ്ലോങ്ങിലെ ജനങ്ങളുടെ മുഖ്യ ഉപജീവ നമാർഗം; ഗോതമ്പ്, ചോളം, സോയാബീൻ, പയറുവർഗങ്ങൾ, കാപ്പി, നാരകഫലങ്ങൾ തുടങ്ങിയവ പ്രധാന വിളകളും. കന്നുകാലി-കോഴി വളർത്തലും ജില്ലയിൽ ഗണ്യമായി വികസിച്ചിട്ടുണ്ട്. എന്നാൽ താമെങ്ലോങ്ങിന്റെ വ്യാവസായിക-ഗതാഗതമേഖല കൾ തീരെ അവികസിതമാണ്. ഗതാഗതത്തിന് റോഡുകളാണ് മുഖ്യ ആശ്രയം.

## സംസ്കാരം

താമെങ്ലോങ് ജില്ലയിൽ മുഖ്യമായുള്ളത് ക്രൈസ്തവരാണ്. ഹിന്ദുക്കൾ, മുസ്ളിങ്ങൾ തുടങ്ങിയവർക്കും ഗണ്യമായ സംഖ്യാബലമുണ്ട്. മണിപ്പൂരിയാണ് മുഖ്യ വ്യവഹാര ഭാഷ. ജില്ലയിലെ താറോണിഗുഹ ചരിത്രപ്രസിദ്ധമാണ്.

## രാഷ്ട്രീയം
താമെങ്ലോങ് ഔട്ടർ മണിപ്പൂർ ലോകസഭ മണ്ഡലത്തിന്റെ ഭാഗമാണ്.

## അവലംബം

വർഗ്ഗം:മണിപ്പൂരിലെ ജില്ലകൾ
വർഗ്ഗം:ഇന്ത്യയിലെ ജില്ലകൾ - പേരനുസരിച്ച്
ടിമോർ ദ്വീപ്

തെക്കൻ ഇന്തോനേഷ്യയിലെ മലായ് ദ്വീപസമൂഹത്തിൽപ്പെടുന്ന ഒരു ദ്വീപ് ആണ് **ടിമോർ**. ലെസർസുന്ദാ ദ്വീപുകളിലെ (Lesser Sunda Island) ഏറ്റവും വലിപ്പമേറിയ ഈ ദ്വീപ് ദ്വീപസമൂഹത്തിന്റെ കിഴക്കേയറ്റത്ത് സ്ഥിതി ചെയ്യുന്നു. ഏകദേശം 450 കി. മീറ്ററോളം നീളവും 105 കി. മീറ്ററോളം വീതിയും ടിമോർ ദ്വീപിനുണ്ട്. വിസ്തീർണം: 30,820 ച. കി. മീ.; 
അതിരുകൾ: വ. സാവു, ബാൻഡ കടലുകൾ, തെ. ടിമോർ കടൽ.

## ചരിത്രം

പതിനാറാം ശതകത്തിന്റെ ആരംഭത്തിൽ തന്നെ പോർച്ചുഗീസുകാർ ഇവിടെ വാസമുറപ്പിച്ചിരുന്നു. 1613-ൽ ഡച്ച് കച്ചവടക്കാർ ആദ്യമായി ഇവിടെയെത്തി. ഈ രണ്ടു വിഭാഗങ്ങളും തമ്മിൽ ദ്വീപിന്റെ അധികാരത്തിനുവേണ്ടി നടത്തിയ പോരാട്ടങ്ങൾ നിരവധി ഉടമ്പടികളുടെ രൂപവത്കരണത്തിന് വഴിതെളിച്ചു. 1950-ൽ ദ്വീപിന്റെ പ. ഭാഗത്തുള്ള ഡച്ച് ടിമോർ ഇന്തോനേഷ്യൻ റിപ്പബ്ലിക്കിന്റെ ഭാഗമായിത്തീർന്നു. കുപാങ് ആയിരുന്നു ഡച്ച് ടിമോറിന്റെ കേന്ദ്രപ്രദേശം. ദ്വീപിന്റെ കി. ഭാഗത്തുള്ള പോർച്ചുഗീസ് ടിമോർ, 1975-ൽ ഇന്തൊനേഷ്യ ബലം പ്രയോഗിച്ച് തങ്ങളുടെ അധീനതയിലാക്കി. 1999 ആഗ. -ൽ കിഴക്കൻ ടിമോർ ഇന്തോനേഷ്യൻ ആധിപത്യത്തിൽ നിന്ന് മോചനം ആവശ്യപ്പെട്ടു. തുടർന്നുണ്ടായ അനവധി കലാപങ്ങൾക്കും രക്തച്ചൊരിച്ചിലിനുമൊടുവിൽ 2002 മേയ് 20-ന് കിഴക്കൻ ടിമോർ സ്വതന്ത്രമായി.

## ഭൂമിശാസ്ത്രം
ടിമോർ ദ്വീപിനു കുറുകേ കാണപ്പെടുന്ന സമാന്തരമലനിരകളിലുള്ള റമേലു പർവതമാണ് (2950 മീ.) ദ്വീപിലെ ഏറ്റവും ഉയരം കൂടിയ പ്രദേശം. ഇന്തോനേഷ്യൻ ദ്വീപസമൂഹത്തിലെ ഏറ്റവും വരണ്ട പ്രദേശങ്ങളിലൊന്നാണ് ടിമോർ. ഡി. മുതൽ മാ. വരെയാണ് മഴക്കാലം. വടക്കു പടിഞ്ഞാറൻ മൺസൂൺ കാറ്റുകളാണ് ദ്വീപിലെ മഴയ്ക്ക് പ്രധാനകാരണം. ടിമോർ ദ്വീപിലെ മണ്ണ് തീരെ വളക്കൂറുള്ളതല്ല. സസ്യജാലം വിരളമായിരിക്കുന്നതിനും കാരണം ഇതാണ്. എന്നാൽ യൂക്കാലിപ്റ്റസ്, ചന്ദനം, തേക്ക്, മുള, ഈട്ടി എന്നീ വാണിജ്യമൂല്യമുള്ള വൃക്ഷങ്ങൾ അവിടവിടെയായി വളരുന്നുണ്ട്. സ്വർണം, വെള്ളി തുടങ്ങിയവയുടെ ധാതുനിക്ഷേപങ്ങളും ടിമോറിലുണ്ട്.

## സാമ്പത്തികം

ടിമോർ നിവാസികളുടെ പ്രധാന ഉപജീവനമാർഗ്ഗം കാർഷികവൃത്തിയാണ്. ചോളം, നെല്ല്, കാപ്പി, കൊപ്ര, പഴങ്ങൾ എന്നിവയാണ് പ്രധാന കാർഷിക വിളകൾ. പ്രാദേശിക സമ്പദ്ഘടന മാറ്റക്കൃഷി, ജലസേചനസൗകര്യങ്ങളോടുകൂടിയും അല്ലാതെയും നടത്തുന്ന നെൽക്കൃഷി (Wet& dry rice farming) എന്നിവയെ ആശ്രയിച്ചിരിക്കുന്നു. നാണ്യവിളകളിൽ കാപ്പി, കൊക്കോ, തേങ്ങ, ചന്ദനം എന്നിവയ്ക്കാണ് പ്രാമുഖ്യം. കന്നുകാലി വളർത്തലും ഒരു പ്രധാന ഉപജീവനമാർഗ്ഗമാണ്. പ്രത്യേക ഇനത്തിൽപ്പെട്ട കുതിരകളെയും ഇവിടെ വളർത്തുന്നുണ്ട്.

## സംസ്കാരം

ജനങ്ങളിലധികവും സങ്കര മലായ്, പോളിനേഷ്യൻ, പാപ്പുവൻ വംശജരാണ്. കുപാങ് ധജനസംഖ്യ: 5,22,780; (1991)പ ദിലി, [ജനസംഖ്യ: 1,23,705; (1991)] എന്നിവ പ്രധാന നഗരങ്ങളാണ്. പരമ്പരാഗത മതവിഭാഗങ്ങളെ കൂടാതെ മുസ്ലീം-ക്രിസ്ത്യൻ മതവിഭാഗങ്ങളിൽപ്പെട്ടവരും ടിമോറിലുണ്ട്. ഇവിടത്തെ ഗതാഗത-വാർത്താവിനിമയമാർഗങ്ങൾ തീരെ അവികസിതമാണ്.

## അവലംബം
*http://www.sailbillabong.com/PicturePages/Indonesia/Indonesia-Timor-Boti-Village.pdf 
*http://trekkingeasttimor.org/?page_id=76
*http://www.goseentt.com/NTTPROMO.Timor%20page.htm
*http://www.britannica.com/EBchecked/topic/596305/Timor
*Images for Timor Island

വർഗ്ഗം:ഇന്തോനേഷ്യയിലെ ദ്വീപുകൾ
വർഗ്ഗം:അന്താരാഷ്ട്ര ദ്വീപുകൾ
സോഡിയം ബൈകാർബണേറ്റ്

സോഡിയത്തിന്റെ ലവണമായ, NaHCO3 രാസസമവാക്യമായുള്ള ഒരു രാസപദാർത്ഥമാണ്‌ **സോഡിയം ബൈകാർബണേറ്റ്** അഥവാ **അപ്പക്കാരം**. (ഇംഗ്ലീഷ്:Baking Soda, Sodium bicarbonate).  അരച്ചുവച്ച ധാന്യമാവുകൾ പൊങ്ങുന്നതിനും അവയ്ക്കു മാർദവം ലഭിക്കുന്നതിനും യീസ്റ്റിനു (yeast) പകരം ചേർക്കുന്ന പദാർഥമായതിനാലാണ് അപ്പക്കാരം  എന്ന പേർ ലഭിച്ചത്. ധാന്യമാവിൽ സോഡിയം ബൈകാർബണേറ്റ് മാത്രം ചേർത്താൽ അല്പം ചവർപ്പുരുചിയുണ്ടാകാം. അതുകൊണ്ട് മറ്റു പല പദാർഥങ്ങളും ചേർന്ന ഒരു മിശ്രിതം ആണ് സാധാരണമായി അപ്പക്കാരമെന്ന നിലയിൽ ഉപയോഗിക്കുന്നത്. മിശ്രിതത്തിൽ ബേക്കിങ് സോഡ, ടാർടാറിക് അമ്ളം, ക്രീം ഒഫ് ടാർടാർ (പൊട്ടാസിയം ആസിഡ് ടാർട്രേറ്റ്), ഏതെങ്കിലും ഒരു ആലം എന്നിവ അടങ്ങിയിരിക്കും. മിശ്രിതത്തിലെ അമ്ളതയുള്ള വസ്തുക്കൾ ബൈകാർബണേറ്റുമായി നടത്തുന്ന രാസപ്രവർത്തനംമൂലം മാവിന്നകത്തു കാർബൺ ഡൈഓക്സൈഡ് വാതകം ഉണ്ടാകുന്നു. തൻമൂലം മാവു പൊങ്ങുന്നതിനും കൂടുതൽ ആസ്വാദ്യമാകുന്നതിനും ഇടയാകുന്നു. അപ്പക്കാരത്തിൽ പലപ്പോഴും ഡൈസോഡിയമോ കാൽസിയമോ മഗ്നീഷ്യം ആസിഡ് ഫോസ്ഫേറ്റോ ചേർക്കാറുണ്ട്. കാർബൺ ഡൈഓക്സൈഡ് കൂടുതൽ കിട്ടുന്നതിന് മഗ്നീഷ്യം കാർബണേറ്റ് ചേർക്കാം. ഘടകങ്ങളെ ഉണക്കിപ്പൊടിച്ച് നേർത്ത അരിപ്പയിലൂടെ തെള്ളിയെടുത്തു മിശ്രണം ചെയ്ത് അപ്പക്കാരമുണ്ടാക്കി വായുരോധകങ്ങളായ ഭാജനങ്ങളിലാണ് സംഭരിക്കുന്നത്.

കിണ്വനം (fermentation) കൂടാതെ തന്നെ കാർബൺ ഡൈഓക്സൈഡ് ലഭ്യമാക്കുന്നു എന്നുള്ളതാണ് യീസ്റ്റിനെ അപേക്ഷിച്ച് അപ്പക്കാരത്തിനുള്ള പ്രധാനമായ മെച്ചം.
## ഇതും കാണുക
അലക്കുകാരം

## അവലംബം

## കൂടുതൽ വായനക്ക്
# Bishop, D., J. Edge, C. Davis, and C. Goodman. "Induced Metabolic Alkalosis Affects Muscle Metabolism and Muscle Metabolism and Repeated-Sprint Ability". *Medicine and Science in Sports Exercise*, Vol. 36, No. 5, pp. 807-813, 2004.

## പുറത്തേക്കുള്ള കണ്ണികൾ

* International Chemical Safety Card 1044
* Differences between Baking Soda and Baking Powder 
* FMC Corporation 

വർഗ്ഗം:സോഡിയം സംയുക്തങ്ങൾ
വർഗ്ഗം:ബൈകാർബണേറ്റുകൾ
വർഗ്ഗം:ഗാർഹിക രാസവസ്തുക്കൾ
വർഗ്ഗം:അന്റാസിഡുകൾ
വർഗ്ഗം:ലവണാമ്ലങ്ങൾ
ടാഗലോഗ്

thumb|left|ഫിലിപ്പീൻസിൽ ടാഗലോഗ് മുഖ്യഭാഷയായുള്ള പ്രദേശങ്ങൾ
പ്രധാനമായും ഫിലിപ്പീൻസിൽ സംസാരിക്കപ്പെടുന്ന ഒരു ഭാഷയാണ് **ടാഗലോഗ്** . ഏകദേശം 22 ദശലക്ഷം ആളുകൾ ഈ ഭാഷ സംസാരിക്കുന്നുണ്ട്.. ഫിലിപ്പീൻസിലെ ജനങ്ങളിൽ 30 ശതമാനത്തിന് ഇതു മാതൃഭാഷയും ബഹുഭൂരിപക്ഷവും ഈ ഭാഷ മനസ്സിലാകുന്നവരുമാണ്.
  ഫിലിപ്പീൻസിലെ നാലാം പ്രവിശ്യയിലേയും തലസ്ഥാനമായ മനിലാ നഗരപ്രദേശത്തേയും ഒന്നാം ഭാഷയായ ടാഗലോഗ് അതിന്റെ ഫിലിപ്പിനോ എന്നറിയപ്പെടുന്ന മാനകരൂപത്തിൽ ഫിലിപ്പീൻസിന്റെ ദേശീയഭാഷയും ഔദ്യോഗികഭാഷകളിൽ ഒന്നുമാണ്.  

മലയ, ജാവൻ, ഹവായിയൻ ഭാഷകൾ സംസാരിക്കുന്നവർക്ക് ടാഗലോഗ് എളുപ്പത്തിൽ ഗ്രഹിക്കാനാവുകയില്ലെങ്കിലും ആസ്ട്രോനേഷ്യൻ ഭാഷാഗോത്രത്തിലെ ഈ സഹോദരഭാഷകളുമായി അതിന് ഏറെ സാമാനതകളുണ്ട്.

## ചരിത്രം
താമസക്കാരൻ എന്നർത്ഥമുള്ള 'ടാഗ', നദി എന്നർത്ഥമുള്ള 'ഇലോഗ്' എന്നീ വാക്കുകൾ ചേർന്നാണ് ടാഗലോഗ് എന്ന പേരുണ്ടായത്. അതിനാൽ ഈ പേരിന് നദീവാസി എന്നാണർത്ഥം. ടാഗലോഗിന്റെ ചരിത്രത്തെക്കുറിച്ച് വളരെക്കുറച്ചു വിവരങ്ങൾ മാത്രമേ ലഭ്യമായുള്ളൂ. മദ്ധ്യഫിലിപ്പീൻസിലെ ഇതരഭാഷാ ജനവിഭാഗങ്ങളെപ്പോലെ ടാഗലോഗുകളും, ഫിലിപ്പീൻസിന്റെ തെക്കേയറ്റത്തെ ദ്വീപായ മിന്ദനാവോയുടെ വടക്കുകിഴക്കൻ ഭാഗത്തോ, മദ്ധ്യഫിലിപ്പീൻസിലെ കിഴക്കൻ വിസായ ദ്വീപുകളിലോ ഉത്ഭവിച്ചിരിക്കാമെന്ന് ഭാഷാശാസ്ത്രജ്ഞന്മാരായ ഡേവിഡ് സോർക്ക്, റോബെർറ്റ് ബ്ലസ്റ്റ് എന്നിവർ കരുതുന്നു.

ടാഗലോഗ് ഭാഷ പ്രത്യക്ഷപ്പെടുന്ന ആദ്യത്തെ ലിഖിതരേഖ പൊതുവർഷം 900-ആണ്ടിലെ ലഗൂണാ ചെപ്പേട് ആണ്.  ഇന്തോനേഷ്യയിലെ പഴയ കാവിലിപിയിൽ എഴുതപ്പെട്ട ചെപ്പേട്, ഫിലിപ്പീൻ ചരിത്രത്തിലെ ഒരു നിർണ്ണായകരേഖയാണ്. അതിൽ സംസ്കൃത, മലയൻ, ജാവൻ ഭാഷാപദങ്ങൾക്കൊപ്പം ടാഗലോഗ് ശകലങ്ങളും പ്രത്യക്ഷപ്പെടുന്നു. 

## ലിപി
thumb|left|300px|ടാഗലോഗ് എഴുതാൻ ഉപയോഗിച്ചിരുന്ന '''ബേബായിൻ''' ലിപി
ടാഗലോഗ് ഭാഷയിൽ എഴുതപ്പെട്ട ആദ്യത്തെ പുസ്തകം, 1593-ൽ പ്രസിദ്ധീകരിച്ച ക്രിസ്തീയവേദപാഠ സംഹിതയായ "ഡോക്ട്രിനാ ക്രിസ്റ്റിയാന" ആണ്. സ്പാനിഷ് ഭാഷയിൽ എഴുതപ്പെട്ട ആ കൃതിയുടെ ലത്തീൻ, ബേബായിൻ ലിപികളിലുള്ള രണ്ടു ഭാഷ്യങ്ങളാണ് പ്രസിദ്ധീകരിക്കപ്പെട്ടത്. സ്പാനിഷ് കോളണിവാഴ്ചയുടെ തുടക്കം വരെ ടാഗലോഗ് എഴുതാൻ ഉപയോഗിച്ചിരുന്ന 'ബയ്ബായിൻ' ലിപിയുടെ സ്ഥാനം കാലക്രമേണ റോമൻ ലിപി കൈയ്യടക്കി.  പത്തൊൻപതാം നൂറ്റാണ്ടു വരെ, ടാഗലോഗ് എഴുതാൻ ബേബായിൻ ഉപയോഗിച്ചിരുന്നെങ്കിലും ഇന്ന് ആ ഭാഷയുടെ എഴുത്ത് മിക്കവാറും റോമൻ ലിപിയിൽ മാത്രമാണ്.

## അവലംബം

## പുറത്തേക്കുള്ള കണ്ണികൾ

* Tagalog dictionary
* Tagalog: A Brief Look at the National Language
* Searchable version of Calderon's English-Spanish-Tagalog dictionary.
* Calderon's English-Spanish-Tagalog dictionary for cell phone and PDA
* KalyeSpeak - Free Filipino Language Lessons  Audio samples and Filipino lessons
* Tagalog-Sugbuanon Translator, an English to dialects of Tagalog and Sugbuanon languages Translator

വർഗ്ഗം:ഫിലിപ്പൈൻസിലെ ഭാഷകൾ
ഉണ്ട (വിവക്ഷകൾ)

*ഉണ്ട (പലഹാരം)
*വെടിയുണ്ട
*ഉണ്ട (ചലച്ചിത്രം)
ടെമ്പിൾ സിറ്റി

തെക്കു പടിഞ്ഞാറൻ കാലിഫോർണിയയിലെ ലോസ് ഏഞ്ചലസ് കൗണ്ടിയിൽപ്പെടുന്ന ഒരു നഗരമാണ് **ടെമ്പിൾ സിറ്റി**. സാൻ ഗ്രാബിയേൽ താഴ്വരയിൽ സ്ഥിതിചെയ്യുന്ന ടെമ്പിൾ സിറ്റി 1960-ലാണ് യൂണിയനിൽ അംഗമായത്. അടിസ്ഥാനപരമായി ഒരു ജനാവാസ പ്രദേശമാണ് ടെമ്പിൾ സിറ്റി. ചില ലഘു വ്യവസായങ്ങൾ ഇവിടെയുണ്ട്. എല്ലാ വർഷവും ഈ നഗരത്തിൽ വച്ച് കെമെല്യാ ആഘോഷം കെങ്കേമമായി കൊണ്ടാടുന്നു.

വാൾടർ പി. ടെമ്പിൾ (1869-1938) ആണ് ടെമ്പിൾ സിറ്റി നഗരം സ്ഥാപിച്ചത് (1926). നഗരത്തിന് ടെമ്പിൾ സിറ്റി എന്നു പേരു ലഭിച്ചതും ഇദ്ദേഹത്തിന്റെ പേരിനെ ആധാരമാക്കിയായിരുന്നു. ജനസംഖ്യ: 31100 (1990).

## പുറത്തേക്കുള്ള കണ്ണികൾ

* Temple City official website
* LA County Disaster Communications Service ( DCS ) Temple Station 
* TCHS Alumni Association
* Temple City Youth Football and Cheer 
* Temple City American Little League
* Temple City AYSO youth soccer
* Temple City Neighborhood Alliance (TCNA) 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വർഗ്ഗം:ലോസ് ആഞ്ചലസ് കൗണ്ടിയിലെ നഗരങ്ങൾ